DLC EURO 2020 Untuk PES 2020 Turut Ditunda Ke Satu Tarikh Yang Belum Ditetapkan

Pada asalnya, kandungan tambahan (DLC) EURO 2020 untuk PES 2020 dijadual dilancarkan pada 30 April untuk PC, PS4 dan Xbox One.
Walau bagaimanapun, setelah pihak UEFA menundakan kejohanan bola sepak kebangsaan terbesar benua itu, Konami turut melakukan perkara yang sama untuk DLC bertemakan kejohanan itu dalam video game bola sepak mereka.
EURO 2020 dirancang untuk diadakan pada 12 Jun tahun ini di Rom, Itali, dan akan berakhir pada 12 Julai di London. Namun, selepas apa yang berlaku kepada dunia disebabkan penularan wabak COVID-19, kejohanan ini telah ditunda selama 12 bulan.
Konami turut telah mengumumkan penundaan DLC EURO 2020 dalam PES 2020 ke satu tarikh yang mereka tidak tetapkan lagi.
Walaupun DLC tersebut ditangguhkan, Konami tetap akan meneruskan pertandingan UEFA eURO 2020 yang telah dirancang sebelum ini. Pertandingan tersebut akan berlangsung pada 23 dan 24 Mei ini secara online dalam PES 2020.

[NOTICE] Regarding the UEFA EURO 2020™ DLC#eFootballPES2020 pic.twitter.com/74FTKjXzsK
— eFootball PES (@officialpes) April 16, 2020


Battlefield 1 Single-Player Livestream Akan Diadakan Pada Hujung Minggu Ini!

Sudah bersedia untuk menyaksikan gameplay Battlefield 1 Single-Player buat kali pertama?

Di laman Twitter rasmi Battlefield, DICE telah mengumumkan bahawa livestream untuk Battlefield 1 Single-Player akan diadakan bersempena dengan TwitchCon 2016.
Livestream ini akan berlangsung pada Ahad, 2 Oktober 2016, 4 pagi (waktu Malaysia).
Anda boleh saksikannya di laman TwitchCon 2016 di sini.

Save the date. The first livestream of Battlefield 1 Single Player gameplay is coming: https://t.co/6DHrILXDDU pic.twitter.com/FaRsFLV42p
— Battlefield (@Battlefield) September 29, 2016
Semalam, DICE telah pun mengeluarkan trailer untuk Battlefield 1 Single-Player yang pastinya telah memainkan emosi ramai peminat setia siri Battlefield.
Battlefield 1 akan dilancarkan pada 21 Oktober 2016 di PC, PS4 dan Xbox One.


Persona 5: Persona Konsert Orkestra & Anime Persona 5 Diumumkan!

Selain daripada tarikh release & special edition game ini, Atlus turut mengumumkan dua perkara lagi buat para kipas-susah-mati!
Sebuah anime yang dinamakan Persona 5 The Animation: The Day Breakers  telah diumumkan semalam semasa event livestream yang dinamakan “Take Tokyo Towers”.

Belum ada info lagi mengenai anime ini tapi yang pastinya, anime ini akan memberikan satu cerita prolog untuk game Persona 5 sendiri. Cerita ini akan berkisar mengenai satu misi yang cuba diselesaikan oleh anak-anak muda Phantom Thieves kita!
Atlus menyerahkan tanggungjawab anime ini kepada A-1 Pictures, yang terkenal dengan anime seperti Sword Art Online, Uta no Prince-sama & Blue Exorcist.
Pengarah siri Persona, Katsura Hashino-san, berkata, anime ini akan mempunyai cerita yang tersendiri dan akan mempunyai hubungkait dengan satu sub-episode dalam game ini nanti. Ini berbeza dengan anime bagi game Persona 4 dan filem anime bagi game Persona 3 yang mengambil bulat-bulat ceritanya daripada game tersendiri.

Persona 5 The Animation: The Day Breakers akan disiarkan pada satu hari di bulan September 2016, beberapa hari sebelum game Persona 5 dikeluarkan.
Atlus turut mengumumkan satu konsert orkestra yang dimanakan Persona 20th Fes Anniversary Orchestra Concert yang bakal diadakan pada 13 Ogos 2016 di Jepun. Gabungan orkesta Game Symphony Japan diberikan kepercayaan oleh Atlus untuk membawakan lagu-lagu indah daripada game-game siri Persona ini.

Ini adalah kali pertama sebuah konsert orkestra bakal diadakan untuk lagu-lagu Persona. Sebelum ini, boleh dikatakan setiap tahun Persona membuatkan konsert untuk lagu-lagu Persona, tetapi bukanlah berbentuk orkestra. Kami pun tak sabar nak dengar macam mana lagu-lagu awesome Persona dimainkan dalam bentuk orkestra nanti. Nantikan!
Persona 5 bakal release di Jepun pada 15 September 2016 di platform PS4 dan PS3, dan di satu tarikh yang bakal diumumkan kelak untuk pasaran seluruh dunia.


Saksikan Keindahan For Honor Dalam Trailer 4K NVIDIA Di PC

Lihatlah keindahan suasana semasa zaman pertengahan.

Ubisoft telah memuatnaik sebuah video terbaru, memaparkan grafik 4K/60 FPS yang dirakam di PC menggunakan NVIDIA. Anda boleh saksikan grafik yang cukup indah ini di bawah:

Anda juga boleh dapatkan maklumat tentang spesifikasi penuh untuk For Honor untuk PC di sini.
Review Boleh Beli or Boleh Blah!? daripada JomGaming untuk For Honor sedang kami siapkan. Sementara itu, anda boleh lihat markah dan pandangan yang diberikan oleh pengkritik-pengkritik lain di sini.
For Honor kini sudah dilancarkan di PC, PS4 dan Xbox One.


Selepas West Ham Dan Sporting, UFL Umum Perjanjian Lesen Bersama Shakhtar Donetsk

Strikerz Inc. telah menandatangi perjanjian bersama Shakhtar Donetsk, yang akan menampilkan kelab dari Ukraine itu sebagai salah satu kelab rasmi dalam game bola sepak akan datang, UFL.
Pengumuman ini menandakan kelab yang dikenali dengan gelaran The Miners itu merupakan kelab Eropah Timur pertama yang mengumumkan perjanjian bersama game bola sepak yang sedang dibangunkan itu.

Sebelum ini, dua kelab terawal yang diumumkan akan tampil dalam UFL adalah West Ham United FC dan Sporting CP.
Dalam kenyataan media yang diterima JomGaming, Strikerz menggunakan terma “kerjasama” bersama West Ham United FC, manakala terma “perjanjian lesen” digunakan untuk Sporting CP dan Shakhtar Donetsk.
Di samping itu, dua pemain bola sepak yang sudah diumumkan sebagai duta UFL ialah Oleksandr Zinchenko dan Roberto Firmino.
UFL sedang menjadi perhatian peminat game bola sepak dunia apabila cuba memecah dominasi FIFA dan eFootball (dulu PES). Kekuatan UFL adalah ia merupakan sebuah game percuma (free-to-play), dan tidak mengetengahkan sebarang unsur ‘pay-to-win’.
Buat masa ini, mereka hanya fokus untuk membangunkannya untuk platform konsol, dan masih mempertimbangkan untuk platform PC.
UFL sedang dibangunkan dalam Unreal Engine. Tarikh pelancaran belum diumumkan. Saksikan trailer sinematiknya di sini.
Pada ketika eFootball kini dikecam teruk oleh para peminat tegar PES, manakala EA Sports dan FIFA pula bakal menamatkan kerjasama, UFL kelihatan mampu menjadi alternatif kepada para peminat game bola sepak.


Hideo Kojima Mengacah Tentang Rekaan Awal Game Baru – Sekuel Death Stranding?

Apa projek seterusnya daripada ikon industri gaming kegemaran ramai, Hideo Kojima? Beliau nampaknya sudah mula mengacah tentang game beliau yang akan datang.
Dalam tweet terbaharu, beliau telah memuatnaik satu gambar dari atas mejanya, dan mendedahkan bagaimana beliau memulakan rekaannya untuk sesebuah game baharu.
“Inilah cara saya mereka satu judul [game] baharu bersama Yoji,” katanya. “Pertama, kami bincang butiran setiap karakter, latar belakang, dunianya, warnanya, karakteristik, tugasnya, gambar-gambar, idea, dan kata kunci secara ulang-alik melalui emel. Kerja dari rumah dan 20 minit perbincangan secara langsung. Kebanyakannya mesej di iPhone.”

https://twitter.com/HIDEO_KOJIMA_EN/status/1276462837129306112?s=20

Ramai sudah berteori tentang apakah yang sedang cuba disampaikan atau diacah oleh Kojima ini. Apa yang menarik ialah gambar dinaikkan itu ada patung bayi yang tampil dalam Death Stranding. Mungkinkah mereka sedang membangunkan sekuel kepada Death Stranding? Atau sebuah game baharu yang berada dalam universe yang sama? Atau sebuah game baharu lain sama sekali?
Lebih menarik, satu lagi tweet susulan telah dikeluarkan oleh Kojima. Kali ini, kita dapat melihat lebih dekat terhadap satu lukisan ini.

https://twitter.com/HIDEO_KOJIMA_EN/status/1276727147793485824?s=20

Menurut VG247, apabila di-zoom dengan lebih dekat, kita akan dapat lihat yang kenderaan yang kelihatan seperti kapal angkasa itu ada tulisan “BRIDGES”. Sesiapa yang bermain Death Stranding pasti cukup kenal dengan nama ini.
Apakah sekuel Death Stranding ini nanti bakal terbang ke arah angkasa lepas pula? Hanya Kojima yang ada jawapannya.


Star Discord: Game RTS Seperti Starcraft Di Mobile Oleh Pembangun Solo Tempatan

Rindu nak main game ala-ala StarCraft? Tapi tak ada masa nak buka PC? Jangan risau, Star Discord bawakan genre real-time strategy ke mobile.
Star Discord merupakan sebuah game RTS (real-time strategy) yang dibangunkan dan diterbitkan oleh pembangun solo tempatan, Illogical Games.
Mesti korang pernah dengar Illogical Games, bukan? Ya, Illogical Games merupakan studio yang dikendalikan secara solo oleh pembangun tempatan, Amarul Natenan. Sebelum ini, JomGaming pernah berkongsikan mengenai Meka Hunters, juga merupakan game yang dibangunkan beliau secara solo.

Baiklah, jom kita kembali kepada Star Discord.
Game ini menampilkan gameplay kompetitif PvP yang mudah dan pantas untuk pemain mobile.
Jadi, bagaimana Star Discord membawakan genre RTS yang memerlukan pemain mengawal banyak unit dalam satu-satu masa? Bermula dengan kawalannya. Dengan hanya menyentuh sekali pada skrin membolehkan pemain memilih seorang dalam satu unit. Jika pemain mahu memilih semua unit yang sama, pemain menyentuh skrin dua kali. Penggunaan dua jari untuk menghasilkan kotak pada unit-unit yang dipilih juga disediakan.

Terdapat fungsi arahan pada menu yang disediakan untuk membolehkan pemain membina struktur, menyerang musuh dan juga nyahpilih unit. Pemain boleh menggunakan jari untuk bergerak di sekitar map. Cuma kadangkala pergerakan jari ke arah peta yang ditujui menjadi lambat bergerak atau begerak ke tempat lain.
Apa objektif game ini? Walaupun ada campaign mode, tapi penulis nampak itu sebagai tempat latihan untuk pemain menyesuaikan dengan permainan dan kawalan game Star Discord. Muka hadapan game ini adalah mode PvP. Pemain boleh sama ada mahu bermain unranked atau ranked.

Cuma isu di sini kadangkala untuk mencari pemain lain agak lambat sedikit. Tapi apabila sudah jumpa pemain lain, pemain akan dimulakan dengan unit kecil bagi membantu mengumpulkan sumber-sumber untuk membina lebih banyak struktur dan unit-unit yang lebih kuat dari segi infranti, udara dan sebagainya.
Pemain perlu memasang strategi dan membina tentera dengan cepat. Kalau tidak, pihak musuh akan menyerang kubu pemain dahulu. Perlawanan PvP Star Discord tidak memgambil masa yang lama. Sekurang-kurangnya 5 hingga ke 10 minit. Sesuai bagi mereka yang mahukan permainan yang pantas.

Dari segi grafik, Star Discord menggunakan style grafik seperti Minecraft yang mudah dan tidak memakan banyak storage pada telefon pintar dan juga menyokong telefon yang tidak menggunakan grafik tinggi. Ia juga menyokong 30 dan 60 FPS.
Walaupun bagus, tapi reka bentuk model terutamanya pada unit-unit infranti berbeza seakan-akan nampak sama dari pandangan atas. Agak sukar untuk menentukan unit mana yang dah dipilih dan yang belum dipilih semasa pertempuran.

Walau bagaimanapun, penulis nak memuji soundtrack dalam Star Discord. Muziknya mendendangkan rentak yang kadangkala tenang, adakalanya berbunyi elektronik dan juga sinematik. Sedap untuk didengari. Tidak lupa juga sound effect seperti tembakan laser dan letupan yang juga baik.
Secara amnya, Star Discord sesuai bagi mereka yang mahukan game RTS yang senang untuk dikawal dan pantas untuk dihabiskan. Kalau korang berminat nak cuba boleh muat turun Star Discord di sini untuk Android, dan di sini untuk iOS.
+ Kawalan dua jari dan menu commands yang mudah+ Soundtrack yang nice+ Gameplay yang senang dan pantas
– Agak lambat untuk mencari pemain dalam PvP– Penggunaan jari untuk menggerakkan peta kadangkala lambat atau pergi ke tempat lain


Filem Sonic The Hedgehog Bakal Dibikin Pengarah Deadpool

Pengarah Deadpool, Tim Miller dan Sony Pictures telah memulakan pembikinan filem adaptasi bagi Sonic The Hedgehog!

Miller yang akan bertindak sebagai penerbit eksekutif telah mendapatkan khidmat Jeff Fowler (Where The Wild Things Are – R&D animasi) sebagai pengarah dan Neal H. Moritz (francais Fast and Furious) sebagai penerbit.

Mereka akan menghasilkan Sonic The Hedgehog yang menggabungkan filem CGI dan live action. FIlem ini akan menampilkan Sonic dan sahabat-sahabatnya seperti Tails dan Knuckles yang menggagalkan rancangan Doctor Eggman Robotnik.

Game Sonic the Hedgehog mula diterbitkan pada tahun 1991 oleh Sega. Dengan jualan game sebanyak 350 juta unit, Sonic menjadi ikon game pada era 90-an. Adakah filem ini bakal mengembalikan kegemilangan Sonic? Sama-sama kita nantikan!


ESL One Genting Kembali Untuk Tahun 2018 Dengan Hadiah Terkumpul USD400,000!

ESL One kembali ke Genting buat kali ke-2!

ESL One Genting secara rasminya akan kembali tahun hadapan bermula 26 Januari 2018 sebagai DotA 2 Minor dengan jumlah wang terkumpul sebanyak USD400,000 (~RM1.6 juta). Acara ini akan memberikan mata yang dicari-cari oleh pasukan-pasukan professional DotA 2 dalam usaha untuk menempah tempat dalam The International 2018 kelak.
Sama seperti ESL One Genting 2017, pemenang bagi peringkat suku akhir dan semi final akan ditentukan secara Best of 3 (Bo3) manakala peringkat pusingan terakhir menggunakan Best of 5 (Bo5).
Tiket-tiket bagi ESL One Genting akan boleh mula didapati mulai 19 Oktober pada pukul 2PM MYT ianya terbahagi kepada 3 jenis iaitu Weekend Ticket (RM180), Plus Ticket (RM280) dan Premium Ticket (RM500). Info lanjut mengenai tiket-tiket ini boleh didapati disini.
Sumber: ESL One.


The Witcher Di Netflix Akan Fokus Kepada Dua Watak Wanita, Ciri & Yennefer

Kalau korang fikirkan bahawa The Witcher yang diadaptasi ke siri televisyen untuk Netflix akan lebih memfokuskan kepada watak Geralt of Rivia seperti mana dalam adaptasi video game yang dibangunkan CR Projekt Red, korang mungkin silap.
Ketika bercakap di panel MCM London Comic Con baru-baru ini, penerbit Lauren S Hissrich telah mengatakan bahawa siri ini akan turut memfokuskan kepada dua watak wanita penting dalam francais ini, iaitu Ciri dan Yennefer.
Kata beliau: “Ia bukanlah mudah. Ada 8 buah buku, saya dah baca semuanya. Saya tahu saya mahu mulakan dengan kisah-kisah pendek. Ia menjelaskan apa itu witcher, [dan lain-lain]. Tapi saya mahu memperkenalkan Ciri dan Yennefer terlebih dahulu. Kamu akan berjumpa dengan Ciri [dan akan benar-benar mengenalinya] sebelum dia berinteraksi dengan watak-watak lain.”
Di sebalik kisah-kisah pendek itu disampaikan dari perspektif Geralt, siri tv ini akan meletakkan dua wanita ini ke hadapan dalam penceritaan dari awal. Ini bagi merakamkan mereka sebelum mereka dilihat dari lensa orang lain.
Pendekatan seperti ini digunakan oleh Hissrich berdasarkan apa yang Andrzej Sapkowski, pencipta dan penulis novel The Witcher, ceritakan kepada beliau tentang kesusahan dan ketahanan wanita-wanita Poland semasa Perang Dunia Kedua. Dengan terlalu ramai lelaki maut ketika peperangan, wanita-wanita Poland memainkan peranan yang penting.
Walaupun dua watak ini akan dikembangkan, Hissrich cepat menegaskan bahawa tidak perlu risau tentang sekiranya Henry Cavill (Geralt of Rivia) tidak mendapat masa tayangan (screen time) yang cukup. “Dia akan mempunyai banyak masa tayangan. Ia adalah penting untuk memastikan Ciri dan Yen dapat apa yang sepatutnya. Kita perlu memahami mereka semua secara individu, barulah kita dapat memahami mereka secara bersama.”
Semestinya penulis semakin tidak sabar untuk saksikan bagaimana The Witcher bakal dibawakan ke dalam siri tv ini. Trailer terbaru yang dikeluarkan beberapa hari lalu sememangnya kelihatkan sangat berpotensi.
The Witcher akan boleh mula distrim di Netflix pada 20 Disember ini. Kesemua lapan episod untuk musim pertama akan dilancarkan secara serentak.
Sumber: Redanian Intelligence


Overwatch 2 Dilaporkan Akan Diumumkan Di BlizzCon Dengan Pelbagai Perubahan Gameplay

Lebih tiga tahun selepas pelancaran Overwatch, kita mungkin akan mendapat berita tentang sekuel untuk game shooter berdasarkan hero ini.
Menurut satu khabar angin terbaru, Overwatch 2 mungkin akan didedahkan oleh Blizzard semasa acara terbesar tahunan mereka, iaitu di BlizzCon pada 1 November kelak. Laporan ini mungkin masih lagi berstatus khabar angin, namun ianya datang dari satu sumber yang sering mendedahkan laporan yang sahih tentang Overwatch, iaitu @Metro_OW.
Perbezaan ketara yang bakal dibawakan ke dalam sekuel ini nanti ialah game ini dikatakan akan mempunyai mode PvE (melawan AI), dalam masa sama semestinya mempunyai mode PvP (multiplayer) seperti game pertama. Disebabkan Blizzard mahu membawakan mode PvE ini ke dalam sebuah game yang baru, dan bukan sebagai DLC untuk game pertama, maka mode ini dikhabarkan mempunyai kelainan yang besar jika dibandingkan dengan mode PvP yang sedia ada.
Satu lagi perubahan besar terhadap gameplay untuk sekuel ini kelak ialah ia akan memiliki sistem level yang memberikan impak kepada bagaimana satu-satu Hero itu akan dimainkan. Bermakna, semakin tinggi level, abiliti Hero akan berubah — tiada lagi abiliti yang sama sahaja antara semua Hero tidak mengira level yang telah dicapai pemain. Walau bagaimanapun, tidak dapat dikenalpasti sama ada sistem level ini akan ditampilkan ke dalam PvP atau PvE atau kedua-duanya sekali.
Laporan tersebut turut menyatakan bahawa tiada Hero baru akan ditambah ke dalam Overwatch pada ketika ini kerana Blizzard sedang fokus membangunkan sekuelnya.
Seperti biasa, janganlah terlalu percaya tentang laporan ini kerana ia masih belum disahkan secara rasmi. Sama-samalah kita nantikan apakah yang akan diumumkan semasa BlizzCon 2019 pada awal November nanti.
Terima kasih, Comicbook.


Tukarkan Selfie Instagram Korang Kepada Wajah Robotik Menggunakan Filter Cyberpunk 2077

Nak tunggu pelancaran Cyberpunk 2077 memang lama lagi. Jadi, jom kita serikan penantian kita dengan aktiviti ini.
CD Projekt Red telah mengeluarkan filter rasmi untuk Instagram bertemakan Cyberpunk 2077. Apabila menggunakan kamera selfie, filter ini akan menukarkan wajah korang kepada beberapa bentuk robotik yang menarik.
Untuk dapatkan filter ini, korang hanya perlu klik pautan ini (klik dari telefon pintar, bukan dari desktop). Apabila klik pautan di atas, ia akan membuka kepada satu filter sahaja. Korang perlu klik pembangun filter tersebut (cyberpunkgame) untuk dapatkan filter-filter lain.

Yes! Our filters are now available on @instagram!
Get cyberpunked at https://t.co/JaPNNeOFr6 pic.twitter.com/mIri59MTDo
— Cyberpunk 2077 (@CyberpunkGame) November 25, 2019
Sebelum ini, CD Projekt Red ada mengacah sesuatu untuk Cyberpunk 2077 yang mana ramai merasakan bahawa game ini akan menampilkan Photo Mode.
Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.


Sebuah Lagi Trailer Cinematic Assassin’s Creed Origins Dikeluarkan – Paparkan Konflik Politik Melanda Mesir Purba

Dua hari lalu, Ubisoft telah mengeluarkan sebuah trailer Assassin’s Creed Origins berbentuk CGI yang cukup memukau. Korang boleh tontonnya di sini.

Terbaru, Ubisoft telah memuatnaik sebuah lagi trailer cinematic, memperlihatkan jalan cerita game ini yang lebih mendalam. Video ini memaparkan konflik politik yang melanda Mesir Purba, perebutan kuasa, aksi-aksi pertempuran di medan peperangan, perlawanan kapal di lautan dan banyak lagi!
Korang boleh layan video ini di bawah:

Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Tonton 18 Minit Gameplay Terbaru Assassin’s Creed Origins Yang Memaparkan Side Quest


Uncharted 4: Video Terbaru Menyaksikan Pengakhiran Yang Penuh Emosi

Setiap yang bermula, pasti akan berakhir. Begitu juga dengan kisah panjang siri Uncharted – dan pengakhirannya penuh dengan emosi.

Dalam video episod terakhir siri “The Making Of” Uncharted 4 (video di atas), para developers Naughty Dog berkongsi bagaimana mereka mengakhiri perjalanan dan pengalaman mereka dalam siri Uncharted dengan penuh emosi.
Naughty Dog mendedahkan kisah-kisah di mana para peminat siri ini yang sering menghantar surat-surat yang menceritakan bagaimana Uncharted telah mengubah hidup mereka. Ia sentiasa memberi kesan yang mendalam terhadap kehidupan mereka.
Terdapat juga beberapa peminat yang menghantar mereka buku skrap di mana ia ditampilkan dengan pelbagai artwork Uncharted. Sesuatu yang sangat menyentuh bagi para developers Naughty Dog.

Mereka juga mengatakan bagaimana karakter-karakter yang terdapat dalam siri Uncharted ini sangat dekat dengan jiwa mereka dan telah banyak mempengaruhi dalam kehidupan seharian mereka.
Paling menyentuh adalah apabila mereka menceritakan bagaimana mereka melakukan layout terakhir untuk Nathan Drake, sambil mengatakan, “ini adalah lompatan epik terakhir Nathan dalam siri Uncharted”. Sungguh beremosi.
Dalam satu tweet yang dikeluarkan oleh Pengarah Kreatif, Neil Druckmann telah mencabar para peminat untuk menonton video ini sambil tidak mengeluarkan air mata. Nampaknya, kami gagal.

I dare you not to get emotional watching this Making of Video for Uncharted 4: https://t.co/6mGVZJjZjU
— Dr. Uckmann (@Neil_Druckmann) March 30, 2016
Trailer CGI untuk Uncharted 4 juga telah dikeluarkan. Anda boleh tontonnya di sini.
Sebelum ini, Naughty Dog telah menerangkan bagaimana mereka membina grafik secantik ini dalam Uncharted 4, dan juga mengatakan sistem stealth dalam The Last of Us akan digunakan dalam game ini.
Mereka juga telah mengumumkan bahawa game ini telah siap kesemuanya dan sudah bersedia untuk dicetak.

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Naughty Dog Bakal Mematikan Nathan Drake Dalam Uncharted 4?


Kor Risik Diraja Anjurkan Pertandingan PUBG Mobile Terbuka – RM12,200 Jadi Rebutan!

Cabang perisikan Tentera Darat Malaysia, Kor Risik Diraja bakal mengadakan Pesta Kor Risik Diraja (PERISIK) pada hujung minggu hadapan bersempena dengan ulang tahun ke-50 atau Jubli Emas penubuhan agensi itu.

Bermacam aktiviti dan acara menarik dianjurkan di pesta ini, antaranya, pameran Kor Risik Diraja, promosi/pengambilan Askar Wataniah, kempen derma darah, pemeriksaan kesihatan, konsert, fun run, dan banyak lagi.
Semestinya, aktiviti untuk para gamer tidak ketinggalan.
Kor Risik Diraja dengan kerjasama eformula, Yoodo dan Telekom Malaysia akan menganjurkan satu pertandingan PUBG Mobile yang dikendalikan oleh Spotgamers.
Apa yang paling menarik tentang pertandingan ini? Ia menawarkan hadiah kemenangan terkumpul bernilai RM12,200 dan ia akan turut disertai oleh pasukan-pasukan yang dibarisi oleh abang-abang tentera kita!

Pertandingan ini dibuka untuk 128 pasukan, dan daripada berita yang kami terima, slot untuk pendaftaran sudah hampir penuh! Jadi, korang kena cepat daftar untuk berpeluang bermain bersama perwira-perwira tanah air kita!
Berikut ialah butiran lanjut yang korang perlu ketahui tentang kejohanan ini:
Nama Pertandingan: Jubli Emas Kor Risik Diraja PUBG Mobile Tournament.
Lokasi: Hall A, MAEPS Serdang, Selangor -Peta dari Google Map-
Tarikh: 6 hingga 8 Disember 2019
Yuran Pendaftaran: RM100 untuk setiap pasukan yang terdiri daripada 4 pemain.
Hadiah Kemenangan:
– JUARA
RM4,000 TUNAI + RM1,200 KREDIT YOODO + JERSI PUBG EDISI TERHAD YOODO + GOODIE BAG
– NAIB JUARA
RM2,000 TUNAI + RM600 KREDIT YOODO + JERSI PUBG EDISI TERHAD YOODO + GOODIE BAG
– TEMPAT KE-3
RM1,200 TUNAI + RM400 KREDIT YOODO + JERSI PUBG EDISI TERHAD YOODO + GOODIE BAG
– TEMPAT KE-4
RM600 TUNAI
– TEMPAT KE-5 HINGA KE-8
RM280 TUNAI
– TEMPAT KE-9 HINGA KE-16
RM140 TUNAI
Jadi, apa korang tunggu lagi? Inilah peluang korang untuk bermain PUBG Mobile bersama ahli tentera yang sebenar! Kita tengok siapa yang terer!
Untuk mendaftar dan mendapatkan maklumat lanjut, korang boleh hubungi Rinie melalui Whatsapp: 0173020087


AFC Ajax Tandatangan Pemain Profesional FIFA, Mula Masuki Arena eSports

Sebuah lagi kelab bola sepak terkemuka di Eropah mula memasuki arena eSports, mendatangani pemain profesional FIFA.

Sebuah kelab yang tidak asing lagi dalam melahirkan bakat-bakat muda ke persada bola sepak dunia, AFC Ajax baru sahaja mengumumkan pemain eSports pertama mereka, seorang pemain profesional FIFA dari Belanda, Koen Weijland.
Weijland merupakan pemain nombor satu dunia FIFA pada 2010, 2011 dan 2015, dan kini dengan pelancaran FIFA 17 baru-baru ini, Weijland dan Ajax berharap dapat menaikkan publisiti mereka untuk kedua-dua pihak.

Bekas penjaga gol sensasi Manchester United, yang kini Pengarah Ajax, Edwin van der Sar, berkata, “Koen merupakan juara beberapa kali dalam FIFA, memberi inspirasi kepada anak muda, memiliki personaliti yang padan dengan kelab ini dan merupakan peminat setia Ajax. Cukup untuk menggembirakan mengenai kolaborasi kami ini. Selain itu, kami telah mencari cara bagaimana untuk mendekati peminat muda dengan lebih baik.”
Sebelum ini, kelab yang pernah menjadi juara Eropah sebanyak empat kali itu telah bekerjasama bersama EA Sports dalam memperkenalkan FIFA 17 EXPERIENCE yang telah dibuka di Kalverstraat, Amsterdam. Majlis perasmiannya turut dihadiri oleh beberapa pemain bola sepak utama Ajax dan Koen Weijland sendiri.
[su_youtube_advanced url=”https://www.youtube.com/watch?v=HYap7BQEQ0A”]
Jadi, mampukah Koen Weijland mencipta nama sehebat Johan Cruyff, Zlatan Ibrahimovic, atau mungkin Luis Suarez?

Penglibatan kelab-kelab sukan terkemuka dunia ke dalam arena eSports kini umpama cendawan tumbuh selepas hujan. Organisasi bola keranjang, Philadelphia 76ers baru sahaja mengumumkan pembelian pasukan Team Dignitas dan Apex Gaming.
Sebelum ini, terdapat banyak pasukan eSports yang dibeli organisasi sukan Eropah. West Ham telah menandatangani pemain FIFA professional Sean “Dragonn” Allen. Kelab Bundesliga German, Schalke menandatangani team League of Legends. Kelab Sepanyol, Valencia menandatangani team eSports bagi FIFA, Hearthstone, Rocket League dan League of Legends! Manchester City pula telah mengumumkan pemain FIFA mereka. Manchester United juga dikatakan ingin menyertai industri eSports dengan perebutan pasukan Overwatch!


Epic Games Terus Benarkan Akses Fortnite Di Rusia, Hanya Sekat Jualan

Epic Games telah menyertai Activision Blizzard, EA, CD Projekt Red dan lain-lain syarikat gaming dalam mengenakan sekatan ekonomi kepada Rusia.
Dalam satu pengumuman di Twitter, pembangun dan penerbit Fortnite, Epic Games telah mengesahkan yang mereka akan menyekat jualan untuk game-game mereka di Rusia atas tindakan kerajaan negara itu menyerang Ukraine.
Epic tidak menyatakan dengan jelas sama ada mereka menyekat pembelian dalam game (microtransactions) atau menyekat pembelian/muat-turun game-game baharu, atau kedua-duanya sekali.
Walau bagaimanapun, Epic dengan tegas mengatakan yang mereka tidak akan menghalang akses di Rusia kepada game-game keluaran mereka kerana “dunia yang bebas seharusnya mengekalkan pembukaan semua jalur dialog”.

Epic is stopping commerce with Russia in our games in response to its invasion of Ukraine. We’re not blocking access for the same reason other communication tools remain online: the free world should keep all lines of dialogue open.— Epic Games Newsroom (@EpicNewsroom) March 5, 2022

Fortnite sememangnya salah satu game paling popular di Rusia. Menurut Statistica, Fortnite merupakan antara game paling banyak distrim di Twitch dalam bahasa Rusia.


Saksikan Nightmare, Boss Yang Bakal Korang Hadapi Nanti Dalam Prey

Saksikan pengembaraan di dunia Prey, dalam video sepanjang 25 minit ini.

Video gameplay eksklusif ini telah dikongsi oleh The Rad Brad dimana beliau telah menerimanya daripada Bethesda. Prey telah dibangunkan oleh Arkane Studios menggunakan CryEngine V dan daripada video ini, dapat dilihat dengan jelas kebolehan enjin grafik tersebut dari segi kualiti dan efek fiziknya.
Harus diingatkan bahawa video ini juga mempunyai sedikit sebanyak spoiler daripada segi penceritaan serta gameplay dan jika korang tidak kesah mengenai ini, sandarkan kerusi dan enjoy saja video gameplay sepanjang 25 minit ini!

Perkenalan dengan makhluk-makhluk merbahaya dalam Prey!
Prey akan meletakkan korang sebagai Morgan Yu, bahan ujikaji dalam eksperimen untuk menambahbaik spesis manusia itu sendiri. Korang akan bangkit di atas stesen angkasa Talos 1 pada tahun 2034 – dan mula mencari segala rahsia yang ada di stesen angkasa tersebut sambil menjadi buruan spesis makluk asing bernama Typhon!


Ubisoft Umumkan Tarikh Acara E3 2021 Pada Jun

Ubisoft Forward, iaitu acara digital yang akan berkongsikan perkembangan baharu game-game keluaran Ubisoft, bakal kembali tahun ini sebagai sebahagian daripada E3 2021.
Ubisoft mengumumkan, sama seperti tahun lalu, acara ini akan diadakan secara digital sepenuhnya, boleh ditonton di seluruh dunia secara langsung melalui platform-platform rasmi E3 dan Ubisoft.
Ubisoft Forward 2021 bakal berlangsung pada 13 Jun 2021, 3 pagi (waktu Malaysia).
Ubisoft tidak mendedahkan apakah game yang bakal diperlihatkan dalam acara itu kelak, namun kita boleh menjangkakan beberapa game akan datang yang bakal tampil adalah seperti Far Cry 6, Riders Republic dan Rainbow Six Parasite. Selain itu, game-game sedia ada juga tentunya akan mendapat berita-berita baharu seperti Rainbow Six Siege, Hyper Scape, For Honor dan The Division 2.
Satu game yang sangat dinantikan ramai, semestinya game open-world Star Wars yang sedang dibangunkan Ubisoft. Kita mungkin tidak akan mendapat trailer apatah lagi gameplay dari acara ini, namun kita mungkin ada mendapat sedikit perkembangan baharu.
Mungkin pengumuman Assassin’s Creed baharu?
Apa yang korang harapkan daripada Ubisoft Forward 2021? Kongsikannya di ruangan komen.


Ketua Polis Negara: Anggota PDRM Tidak Dihalang Untuk Bermain Pokemon GO

Nampaknya anggota Polis Diraja Malaysia (PDRM) masih boleh memilih sama ada mahu berada di Team Mystic, Valor atau Instinct!

Menurut laporan The Star, Ketua Polis Negara, Tan Sri Khalid Abu Bakar mengatakan pihak polis tiada sebarang perancangan untuk menghalang mana-mana anggotanya untuk bermain game yang menjadi kegilaan global kini, Pokemon GO.
“Game itu belum memasuki negara ini, betul? Buat masa ini, kami tiada sebarang alasan untuk melarang game ini melainkan ia mempunyai elemen perjudian atau memberikan sebarang ancaman kepada keselamatan,” kata beliau di Pulapol.
Beliau memberikan maklum balas selepas diajukan soalan sama ada Malaysia akan mengikuti jejak Indonesia yang mengharamkan game ini daripada dimainkan oleh anggota polis dan tentera. Pengharaman ini dikatakan dilakukan selepas seorang lelaki Perancis telah ditangkap kerana memasuki pangkalan tentera di Cirebon, Jawa Barat semasa melakukan pemburuan Pokemon.
Baru-baru ini juga, seorang pemain telah melanggar kereta peronda polis di Baltimore, Amerika Syarikat apabila terlalu khusyuk melihat telefon kerana bermain Pokemon GO ketika memandu kenderaannya.


Fortnite Sedang Baiki Isu Inventori Dan V-Buck, Epic Jelaskan Bagaimana Mereka Akan Beri Pampasan

Jangan panik, mereka sedang membaiki isu ini!

Epic Games telah mengeluarkan satu kenyataan di forum rasminya berkenaan beberapa isu yang sedang melanda Fortnite Battle Royale. Sesetengah pemain akan mengalami masalah dengan inventori, simpanan Storm Shield atau pembelian V-Buck (beli dengan matawang sebenar) yang tidak berjaya.
Epic Games menyatakan bahawa mereka sedang berusaha keras untuk memperbaiki isu ini, dan selepas semuanya selesai, mereka akan memberikan beberapa ganjaran dan pampasan, termasuk V-Buck yang sama banyak atau lebih daripada apa yang pemain telah beli semasa menghadapai isu ini.
Walau bagaimanapun, Epic tidak berani ingin meletakkan sebarang tarikh bilakah isu ini akan dapat diselesaikan, serta mengatakan ia menjadi keutamaan mereka untuk menyelesaikannya.
Kepada korang yang menghadapi isu ini, harap bersabar ya.

Fortnite Battle Royale kini boleh dimainkan di PC, PS4 dan Xbox One.
JomBaca: Mode High Explosives Akan Ditambah Ke Dalam Fortnite Battle Royale Pada 28 Disember Ini


Zero Hour: Game Online Taktikal FPS Dari Bangladesh

Pembangun game dari Bangladesh, M7 Productions dan Attrito telah melancarkan game online FPS berunsurkan taktikal selepas memaparkan pandang pertama video gameplay pada 12 Julai 2020.

Zero Hour ialah game yang memfokuskan kepada 5v5 yang taktikal dan memerlukan perancangan dari setiap ahli pasukan. Pemain akan dapat memilih sama ada untuk bermain sebagai pasukan khas MS Unit-9 atau pengganas. Dalam misi menyelamatkan tebusan atau mematikan bom yang berlatar belakangkan lokasi di Dhaka, Bangladesh.
Pasukan khas MS Unit-9 akan dibekalkan dengan pelbagai gajet, senjata seperti perisai dan raifal serta 3D planning table. 3D planning table memerlukan setiap ahli pasukan merancang setiap jalan masuk, jalan keluar serta gajet apa yang perlu digunakan untuk setiap proses entry/breach. Sama seperti game pertama Rainbow Six (1999). Sementara pasukan pengganas pula dibekalkan senjata kurang berkuasa dari pasukan lawan tapi mempunyai banyak gajet perangkap yang boleh dipasang di lokasi perlawanan untuk menghalang kemaraan pihak lawan.

Antara ciri-ciri yang ada dalam Zero Hour adalah pengurusan sumber, ini kerana kedua-dua belah pihak telah diberikan jumlah gajet dan senjata tertentu dan jika pemain hilang kelengkapan itu, ia tidak akan muncul kembali dalam pusingan seterusnya. Namun, pemain boleh ambil senjata pihak lawan untuk dibawa ke pusingan seterusnya.
Tebusan juga tidak akan menunggu di satu tempat. Malah akan berlegar-legar di lokasi dan boleh menyukarkan tugas menyelamat dari pasukan khas dan tugas menahan dari pasukan pengganas.
Selain itu, pemain juga boleh menggunakan fungsi intai di balik pintu sebelum melakukan proses entry/breach. Manakala breaker switch adalah fungsi di mana pasukan khas boleh matikan kuasa utama elektrik di lokasi tersebut untuk MS Unit-9 melakukan misi dalam gelap.
Zero Hour dikeluarkan di Steam sebagai early access pada 12 Ogos 2020.


Mirror’s Edge Catalyst: Ditunda Lagi Ke Awal Jun!

Nampaknya pertemuan kita bersama Faith akan ditunda lagi.

Eletronic Arts dan DICE telah menunda tarikh pelancaran Mirror’s Edge Catalyst sekali lagi! Sebelum ini ianya telah ditunda ke 24 Mei, kini ianya dilanjutkan sehingga ke 7 Jun bagi Amerika Utara dan 9 Jun bagi Eropah!

Design Director, Erik Odeldahl menjelaskan bahawa DICE memerlukan lebih masa untuk menganalisa maklumbalas daripada peserta beta tertutup yang akan bermula hari ini!

Bagi menjayakan aspek Social Play, kami menggunakan teknologi online yang terbaru. Kami ingin memastikan setiap maklumbalas daripada peserta beta tertutup ditangani dan diselesaikan dengan masa yang secukupnya. Oleh itu, kami akan menunda tarikh pelancaran selama lebih kurang dua minggu ke 7 Jun (Amerika Utara) dan 9 Jun (Eropah). Kami yakin tundaan ini akan menghasilkan sebuah game yang benar-benar mengagumkan buat anda semua. – Design Director, Erik Odeldahl

Mirror’s Edge Catalyst akan dilancarkan di platform PlayStation 4, Xbox One, dan PC.


Trailer Terbaru Left Alive Paparkan Dunia Masa Hadapan Berperang Menentang Mechas Gergasi!!

Nampak macam Metal Gear Solid + Monster Hunter la pulak!

Selepas pengumuman dari Square Enix berkenaan game baru Left Alive ini, hari ini mereka telah menerbitkan trailer rasmi bagi game ini pula!

Game yang bergenre survival action shooter ini dijangka akan diterbitkan bagi platform PlayStation 4 dan PC pada tahun 2018 nanti.
Seperti yang dilaporkan sebelum ini, banyak nama-nama besar yang terlibat di dalam pembikinan game ini seperti penerbit Left Alive Shinji Hashimoto (Final Fantasy dan Kingdom Hearts), Toshifumi Nabeshima (pengarah Armored Core), Yoji Shinkawa (Metal Gear), dan Takayuki Yanase (mech designer Ghost In The Shell: Arise, Mobile Suit Gundam 00, Xenoblade Chronicles X).


Just Cause 3: Misi Mencari Easter Egg

Mencari Easter Egg mungkin susah bagi setiap gamer di dalam game yang berkonsepkan open world. Bayangkan mencari Easter Egg di dalam game Just Cause 3?

JomBaca: Just Cause 3: Boleh Beli Or Boleh Blah?
Konfem korang rasa mustahil kan, tapi jangan terkejut kalau Penulis katakan sudah ada gamers yang sudah menjumpai Easter Egg di dalam Just Cause 3 ini. Jom usha:

Patung Snowman.

Alamak, macam tak logik pulak ada patung snowman kat kepulauan Medici ni, nak kata Krismas lambat lagi. Haha apa pun korang boleh jumpa patung ni di kawasan Costa Sud.

2.  The Mile High Club.

Kelab yang berkonsepkan kapal terbang ini korang boleh jumpa di sekitar persisiran pantai di kawasan Maestrale. Kelab ini berada dalam keadaan yang telah di tinggalkan. Apa yang menarik korang boleh menunggang lembu jantan – boleh la beraksi ala-ala rodeo gitu.

3. Jet Ski Rubber Duck

Pelik bukan, tapi dah nama pun Easter Egg, kena la benda pelik-pelik. Jet Ski cute ni korang boleh jumpa di tepi tasik di kawasan Val De Mar. Korang boleh la pandu uji menatang ni.

4.  Tukul Thor

OMGWTF! Kegilaan apa ni. Tukul Thor ada kat kepulauan Medici! Jangan terkejut guys, korang boleh jumpa tukul ni di kawasan pergunungan di Grande Pastura. Motif? Jangan tanya penulis nape die ada kat situ, maybe Thor tengah bercuti dari Avenger kot.

5.  Dark Soul Bonfire

Sape pernah main Dark Soul konfem tau apedia bonfire. So kat kawasan Cauda korang boleh jumpa Bonfire ala-ala Just Cause. Tapi cuma korang boleh nyalakan api je, takde la sampai boleh save game kat situ.

6.  Teleporter

Jangan tak percaya pulak, memang ada alat teleporter yang korang boleh jumpa di Trio dekat kubu Porto Darsena. Korang hanya perlu masukkan kod-kod tertentu untuk mengaktifkan portal teleport ini.

7.  Gambar Pada Start Menu

Korang perasan kan pada start menu akan ada gambar Rico sedang duduk relak sambil minum arak. Korang boleh jumpa tempat di sebuah kepulauan tanpa nama di bahagian kiri peta berhampiran dengan Rocca Blau.

8.  Pogo Stick

Jangan ingat takde function pogo stick ni, korang boleh gunakan dan pogo stick ni akan terus melompat-lompat tanpa henti selagi korang menaikinya. Dan yang lagi best korang boleh musnahkan kenderaan ataupun orang dengan hanya melompat ke atas diorang.

9.  Baju Emas/Biru & Baju Hitam/Biru

Korang ingat lagi tak baju yang pernah menjadi viral di Facebook? Baju yang menjadi perdebatan hangat hanya kerana warna baju tersebut, korang boleh jumpa baju ini di pakai oleh gadis di apartment di kawasan Regno. Hmm macam-macam.

10.  Pedang Final Fantasy

Buster Sword kepunyaan Cloud, hero di dalam Final Fantasy ini korang boleh jumpa terpacak di pergunungan Montana. Tapi sayang Rico tak boleh guna pulak pedang ni, kalau tak konfem havoc.

11.  Bobbleheads

Ini merupakan Easter Egg kegemaran Penulis, korang perlu ke Trio dan kemudian bebaskan Vico Platessa. Kemudian pergi ke atas bangunan seperti di dalam peta dan korang akan jumpa pistol unik ini. Secara automatik kepala korang akan membesar sekiranya korang equip pistol tersebut. Yang lebih menarik lagi korang juga boleh membesarkan kepala sesiapa sahaja yang korang nak dengan hanya menembak diorang menggunakan pistol tersebut.

So guys, setakat ini sahaja yang dapat penulis kongsikan bersama korang di JomGaming untuk kali ini. Sekiranya korang ada terjumpa Easter Egg di dalam Just Cause 3 ini boleh lah kongsikan bersama kitorang dengan emailkan kepada kami.
JomBaca: Just Cause 3: Unboxing Just Cause 3 Collector’s Edition!
ADIOS!!


Little Nightmares: Boleh Beli or Boleh Blah!?

Little Nightmares ialah game bergenre seram puzzle-platformer yang dibangunkan oleh Tarsier Studios yang baru sahaja dikeluarkan pada 28 April 2017 untuk PC, PS4 dan Xbox One. Tarsier Studios juga terkenal dengan game platformer disukai ramai seperti Little Big Planet 3 dan juga Tearaway Unfolded. Jom kita baca review Little Nightmares ini – Boleh Beli or Boleh Blah!?
Jangan pandang belakang, dik!!
Mimpi ngeri untuk si cilik sahaja?
Anda akan melihat suasana dan atmosfera penuh ngeri Little Nightmares melalui kaca mata seorang budak perempuan cilik bernama Six terperangkap dalam sebuah kapal resort bernama The Maw. Six memakai baju hujan kuning yang memberikan kontras kepada latar belakang suram dan gelap. Selain itu, Six juga memiliki sebatang pemetik api untuk membolehkan dia melihat melalui keadaan pudar dan kelam.
Mempunyai latar belakang seperti ala-ala filem Tim Burton dan makhluk-makhluk seperti filem Spirited Away, Six harus menyelesaikan teka-teki dengan berinteraksi dengan benda-benda di sekelilingnya seperti menarik kerusi, melompat di atas katil, membaling patung monyet dengan canang ke arah lif atau melempar sebuah botol untuk mendapatkan kunci dalam persekitaran muram ini. Oleh sebab fizikal Six yang kecil, dia boleh menyelinap masuk ke rongga-rongga kecil dan ruang kecil di mana raksasa lain tidak dapat mengejarnya.
Dah habis masa mengira, tiba masa untuk “Janitor” mencari Six.
Latar belakang cerita Little Nightmares adalah samar-samar sejak dari permulaan dan ini membuatkan anda mahu mengetahui siapa Six sebenarnya, kenapa dia terperangkap di sini, apa sudah jadi dengan kehidupan dalam kapal ini? Soalan-soalan sebegini akan menyebabkan anda ingin terus bermain sehingga ke akhir di dalam naratif suram ini.
Secara kesimpulannya…
Walaupun ini sekadar game platformer dan menggunakan karakter comel, persekitaran dalam game ini amat menakjubkan dan berjaya memberikan suasana seram dan kelam seperti anda pernah mengalami ketika bermain game bergenre seram yang lain.
Six tidak boleh melawan semua raksasa yang dia jumpa dan dia hanya menggunakan kebolehannya untuk menyembunyikan diri serta melarikan diri daripada terserempak dengan raksasa. Bentuk muka dan saiz raksasa dalam game ini agak memberi efek seram sejuk turut memberikan anda mimpi ngeri. Setiap kali anda bertemu dengan raksasa ini, anda akan dalam mood cemas dan dipenuhi dengan adrenalin untuk mengelakkan diri daripada dimakan oleh raksasa tamak!
Jangan sentuh, tukang masak besar!
Suasana game ini menghantui pemain dengan persekitaran yang sunyi sepi seperti ada yang memerhatikan anda dan anda sering diganggu sekaligus membuatkan anda rasa tidak selamat di mana sahaja anda jejak dalam kapal ini. Bunyi lantai kayu yang berkeriuk, pinggan atau botol bersepai di atas lantai, rantai yang bergemerencing bersama rantai lain diringi dengan runut bunyi game yang memberikan efek ngeri dan juga tenang pada masa yang sama.
Erm… bungkusan apa itu?

Ingin merasai interaksi game Little Nightmares? Anda boleh cuba pengembaraan Six dengan pelbagai cara untuk meloloskan diri daripada dijumpai raksasa di sini!
Nak pergi kiri ke kanan?
Anda juga berpeluang untuk mendapat sebuah Tengu Mask percuma dengan hanya menaip emel setelah anda selesai bermain demo interaktif itu. Selamat berjaya!

Keputusan – BOLEH BELI or BOLEH BLAH?
Game ini memberikan rasa suram seperti Inside atau Limbo. Jika anda meminati genre seram dan juga puzzle platformer, game ini sesuai untuk anda. Anda perlu memikirkan cara untuk melepaskan diri daripada mimpi ngeri ini dan game ini juga kadang-kala memerlukan strategi untuk terus bermain. Anda boleh sahaja selesai main game ini dalam masa 2 jam sahaja.
BOLEH BELI
+ Seram dan saspens tanpa menyediakan jumpscare
+ Soundtrack yang gempak
+ Platformer kreatif
+ Puzzle yang mencabar
BOLEH BLAH
–Tempoh game pendek
–Memerlukan kesabaran
–Jalan cerita yang samar-samar


Syed Saddiq Mahu Bida Malaysia Sebagai Tuan Rumah Piala Dunia Mobile Legends

Moonton sebelum ini telah mengumumkan bahawa mereka merancang untuk menganjurkan kejohanan peringkat dunia untuk Mobile Legends di salah sebuah negara di Asia Tenggara.
Terbaru, mengulas tentang hasrat Moonton ini, Menteri Belia dan Sukan, Syed Saddiq Syed Abdul Rahman telah mengatakan yang Malaysia tidak menolak kemungkinan akan membida untuk menganjurkan Piala Dunia Mobile Legends, tahun depan.
Beliau menyatakan yang jika benar penganjuran Piala Dunia itu akan diadakan pada tahun depan, pihaknya akan cuba sebaik mungkin untuk membawa kejohanan itu ke negara ini.
“Kalau boleh kami akan cuba sebaik mungkin, nanti saya akan semak dengan pasukan KBS dan Majlis Sukan Negara (MSN), begitu juga persatuan e-sukan kerana mereka pun ada persatuan antarabangsa. Kalau boleh memang kita hendak bawa Piala Dunia itu ke Malaysia,” kata Saddiq, lapor Bernama.
Apa komen pemain tegar Mobile Legends? Mampukah dan bersediakah kita untuk menganjurkan kejohanan berperingkat antarabangsa ini?


Rainbow Six Siege Boleh Dimainkan Secara Percuma Pada Hujung Minggu Ini Di PS4, Xbox One Dan PC

Kepada sesiapa yang belum pernah bermain Rainbow Six Siege. Korang boleh cuba secara percuma pada hujung minggu ini dari 16 hingga 20 Ogos di PS4, Xbox One dan PC. Akses penuh akan diberikan secara percuma termasuklah kesemua maps, modes dan operators.

Pengguna PC boleh mendapatkannya melalui Uplay. Pengguna PS4 juga boleh mendapatkan versi percubaan dari halaman produk Rainbow Six Siege di PlayStation Store, keahlian PS Plus diperlukan untuk bermain. Untuk Xbox One, ia boleh didapati di halaman produk di Xbox Store. Dan buat kali pertamanya, pengguna Xbox One tidak perlu ada langganan Xbox Live Gold untuk menyertainya, sesuai bagi pengguna tahap Silver. Namun, jika pengguna Xbox mahu membeli game ini, mereka masih memerlukan Gold.
Pengguna PS4 dan PC boleh mulakan pre-load game ini bermula dari tarikh 14 Ogos. Tapi pengguna Xbox perlu menunggu sehingga 16 Ogos untuk dimasukkan ke dalam sistem mereka.

Jika korang memutuskan untuk membeli game ini, korang boleh mendapatkannya dengan kadar diskaun di beberapa digital stores untuk masa terhad. Sebarang progress yang dibuat oleh pemain pada hujung minggu ini akan dibawa terus ke dalam game penuh. Di bawah ada jarak tarikh untuk jualan tersebut:

PC (Uplay) :- 16-27 Ogos
PC (Steam) :- 16-20 Ogos
Xbox One :- 16-27 Ogos
PS4 :- 14-25 Ogos

Ini semua adalah untuk meraikan Year 3 Season 3 yang bakal membawakan Operation Grim Sky akan datang, yang mana akan didedahkan semasa Six Major Paris pada 19 Ogos. Acara itu akan diadakan secara langsung melalui Twitch. Korang boleh mengetahui dengan lanjut mengenai versi percuma Rainbow Six Siege pada hujung minggu ini di sini.


Universal Umumkan Game Mobile Jurassic World Yang Mengikut Gaya Seperti Pokemon GO

Universal telah mengumumkan game mobile Jurassic World yang mengikut gaya seperti Pokemon GO iaitu Jurassic World Alive yang akan hadir ke iOS dan Android.
Jurassic World Alive akan membenarkan pemain untuk membina koleksi dinosaur, mencipta dinosaur sendiri dengan menggunakan DNA hibrid dan gunakan dinosaur pemain untuk berlawan dengan pemain-pemain lain.
Jurassic World Alive juga menggunakan gaya sebagai map-based collect-’em-up seperti Pokemon Go. Tapi terdapat satu perbezaan iaitu pemain tidak semestinya perlu meninggalkan rumah untuk menangkap dinosaur.
“Sememangnya terdapat elemen penemuan, tapi kami mahu membuatnya lebih fleksibel dan juga memberikan kamu sesuatu untuk dilakukan di rumah,” kata Chris Heatherly, Eksekutif Universal VP.
https://twitter.com/JWorldAlive/status/971180074245545984
Jurassic World Alive sedang dihasilkan oleh Ludia, studio yang berada di Montreal. Sebelum ini studio itu telah menghasilkan Jurassic Park Builder pada tahun 2012 dan Jurassic World: The Game pada tahun 2015.
Game ini akan mempunyai lebih dari 100 dinosaur pada pelancarannya nanti dengan akan menambah lebih banyak dinosaur pada kemaskini akan datang.


Pihak EA Berkata Game Single-Player Sudah Tidak Lagi Dinikmati Oleh Para Pemain

Penutupan Visceral Games adalah keputusan untuk mengekalkan kepentingan ekonomi syarikat.

Apabila kita menyebut nama Electronic Arts, rata-rata pemain mesti berfikir tentang live-service game mereka (ehem, Star Wars Battlefront II) yang menggunakan microtransaction melampau yang penuh dengan kontroversi.
Oleh itu, ramai orang berfikir penutupan studio Visceral berkait paut dengan pembangunan game Star Wars mereka yang lebih berbentuk linear atau dalam erti kata lain, lebih menjurus kepada single-player.
Ketua pegawai kewangan EA Blake Jorgensen memperjelaskan lebih tentang isu ini ketika di satu persidangan Credit Suisse 21st Annual Technology untuk para pelabur di Scottsdale, Arizona.
Sebelum berita buruk melanda Visceral Games, studio berkenaan mengalami kekurangan pembangun game sehingga ke 80 orang sahaja dalam tempoh masa lima atau enam tahun bagi studio skala kecil di bawah Electronic Arts, kata Jorgensen.
Ini mengakibatkan EA membuat keputusan membawa masuk orang dari EA Vancouver dan Motive untuk menampung bilangan nombor pembangun game yang sedikit di Visceral Games untuk membangunkan game AAA+ di bawah pengurusan EA.

Jorgensen menambah Visceral Games cuba untuk membangunkan game yang “memacu gameplay ke aras lebih tinggi” tetapi cubaan itu tidak menepati taraf EA kerana ia masih kelihatan seperti “suatu game cerita linear adalah trend lapuk di mana orang tidak lagi suka bermain berbanding lima tahun atau 10 tahun yang lalu.”
Dari segi pengiraan ekonomi, penerbit datang dengan satu kata putus yang syarikat mungkin tidak akan mendapatkan kembali kos untuk pembuatan game ini. Oleh itu, mereka membuat keputusan sukar iaitu menutup tirai studio Visceral Games.
Apa jadi dengan bahagian game yang sudah disiapkan oleh Visceral Games pula? Menurut Jorgensen, bahagian yang sudah dibangunkan itu akan diberikan kepada studio lain bagi dibangunkan menjadi game gaya baru atau gunakan sahaja semula bahagian game yang sudah dibangunkan itu untuk game lain.

Pokok pangkalnya, penutupan studio Visceral Games adalah atas sebab menurut kepentingan ekonomi syarikat. Namun, EA berkata mereka cuba sedaya upaya untuk serap masuk “kebanyakan” pembangun game yang terlibat dalam pembangunan game Star Wars terbengkalai ke dalam studio-studio lain di bawah EA.
Dalam perspektif pihak penerbit, Jorgensen menambah mereka cuba untuk mengawal situasi ini di awal peringkat pembangunan sekiranya kerja ini tidak membuahkan hasil dan mungkin baru mereka “melepaskan” sedikit demi sedikit semakin jauh dalam pembangunan game ini.
Apa nak buat lagi, nasi sudah menjadi bubur. EA harus menutup seluruh studio kerana pembangunan game ini tidak mendatangkan apa-apa keuntungan dan oleh sebab itu, studio Visceral Games sudah tiada lagi.
Mengenai berita tragis ini, ketua Xbox Shannon Loftis pernah memberi pendapat bahawa game single-player tidak mati tapi keadaan ekonomi yang membuatkan ia “rumit”. Bos Ubisoft pula kata single-player masih lagi menjana keuntungan.
Hmm… apa nak jadi?


Hideo Kojima Mula Mengacah Projek Beliau Yang Seterusnya

Setelah mempersembahkan Death Stranding pada November lalu, ia tidak mengambil masa yang lama untuk Hideo Kojima memulakan projek beliau seterusnya.
Dalam satu tweet yang dinaikkan di akaun Twitter beliau, Kojima telah memuatnaik satu gambar di mejanya dengan berkata, “sedang mengerjakan konsep seterusnya ketika tiada siapa berada di pejabat.”
https://twitter.com/HIDEO_KOJIMA_EN/status/1209037080828895233?s=20
Semestinya, beliau tidak mendedahkan apa-apa info dari skrin komputernya atau apa yang ada di atas mejanya secara jelas, namun ia telah membuatkan para peminat sudah mula berspekulasi apakah projek yang beliau sedang fikirkan dalam kepalanya pada ketika ini.
Sebelum ini, beliau ada menyatakan tentang persediaannya untuk membikin sesebuah video game bergenre seram. Apakah Kojima sudah mula menulis game seram beliau seterusnya? Hanya beliau yang ada jawapannya.


Henry Cavill Memperlihatkan Kuda Kesayangan Geralt, Roach Dalam Siri The Witcher Di Netflix

Baru-baru ini, Henry Cavill, pemegang watak Geralt of Rivia, telah memuatnaik beberapa gambar pertama siri The Witcher di Netflix. Kita dapat melihat Geralt, Yennefer, dan Ciri lengkap dengan kostum mereka masing-masing serta poster rasmi juga telah diperlihatkan.
Walau bagaimanapun, pada ketika itu, ada satu ‘watak’ yang tidak muncul — iaitu kuda yang cukup banyak berjasa kepada Geralt, Roach. Namun, persoalan ini sudahpun terjawab apabila Henry Cavill baru sahaja memuatnaik satu lagi gambar terbaru, yang mana kali ini memperlihatkan beliau sedang menunggang Roach.
Korang boleh saksikannya di bawah:

 View this post on Instagram

 The road to San Diego is long. The good news is, on her worst day, Roach beats the company of Men, Elves, Gnomes and even Dwarves. She's not always easy, but she knows more than most and cares just enough to be the only kind of company worth enjoying. #Roach #SDCC #ComicCon @WitcherNetflix
A post shared by  Henry Cavill (@henrycavill) on Jul 16, 2019 at 6:36am PDT

Bagi korang yang tidak tahu, siri yang bakal dikeluarkan ke Netflix ini mengadaptasi secara terus The Witcher dari novelnya, bukan dari video game yang dibangunkan oleh CD Projekt Red. Di bawah ialah sinopsis siri ini yang dikeluarkan oleh Netflix (tanpa terjemahan):

Based on the best-selling fantasy series of books, The Witcher is an epic tale of fate and family. Geralt of Rivia, a solitary monster hunter, struggles to find his place in a world where people often prove more wicked than beasts. But when destiny hurtles him toward a powerful sorceress, and a young princess with a dangerous secret, the three must learn to navigate the increasingly volatile Continent together

The Witcher dijangka keluar di Netflix antara Oktober hingga Disember tahun ini. Ia merupakan siri yang mempunyai lapan episod, dan setiap satunya berdurasi satu jam.


Fundeavour + UNIQLO: Pelbagai Barangan UNIQLO Menarik, Percuma Untuk Gamers

Gamers pun nak tampil bergaya – pastinya lebih bergaya dengan tshirt-tshirt dari Uniqlo!

Fundeavour telah menjalinkan kerjasama bersama UNIQLO Malaysia, seterusnya melancarkan Uniquely UNIQLO Adventure.

Kumpulkan 7,000 GP melalui akaun Fundeavour, dan anda boleh menebus sehelai tshirt daripada UNIQLO Malaysia online store yang bernilai RM59.90 secara percuma. Dapatkan tshirt pilihan hati anda yang tersedia, antaranya Star Wars, Marvel, Pixar, Sanrio dan banyak lagi bermula 15 November ini. Dan sekiranya anda tunggu sehingga 18 November pula, tshirt Star Wars Rogue One terbaru akan boleh anda dapatkan juga.
Lebih menarik, apabila anda menyelesaikan Quest 2 dan Quest 3, anda berpeluang mendapatkan Hoodie kegemaran anda yang bernilai RM129.

Anda boleh dapatkan maklumat lebih lanjut mengenai bagaimana cara ingin menebus tshirt UNIQLO ini di sini.

Di samping itu, Fundeavour dan UNIQLO Malaysia juga sedang membuka talent search, khas untuk mencari para Youtubers dan streamers yang sesuai. Mereka sedang memberikan anda peluang untuk membina portfolio anda sendiri untuk menjadi reviewer bagi UNIQLO UT. Dan seterusnya, sekiranya layak, anda sendiri mampu untuk menjalinkan kerjasama lebih panjang bersama UNIQLO Malaysia pada masa akan datang.
Anda boleh dapatkan maklumat mengenai talent search ini di sini.


Kehidupan Di Bandar Raya, DLC Terbaru Untuk The Sims 4!

Membawa pengalaman baru untuk peminat The Sims di bandar San Myushuno!

The Sims 4: City Living adalah DLC terbaru untuk siri ini dan bakal diterbitkan pada 1 November nanti. Bermula dengan apartment yang kecil dan penuh dengan masalah, pemain perlu menangani cabaran dan pada masa yang sama berusaha pindah ke tempat tinggal yang lebih selesa!
City Living merupakan DLC yang ke-14 untuk The Sims 4 sejak 2 tahun ia diterbitkan.


Square Enix Sedang Bangunkan Game Bagi PlayStation 5!

PlayStation 5 pun belum diumumkan pelancarannya secara rasmi, tapi ada bibit-bibit berita ianya sedang dibangunkan di sebalik tabir!

Di dalam satu posting di Resetera, Tomohiro Tokoro yang memegang jawatan 3D Character Model Lead Artist di Luminous Productions telah menulis di profail LinkedIn, beliau sedang mengerjakan “game AAA baru bagi PS5”. Luminous Productions ditubuhkan bagi membangunkan game AAA di bawah penerbit Square Enix.

Walaupun Tabata-san telah menubuhkan Luminous Productions, beliau telah mengumumkan beliau telah meninggalkan Luminous Productions dan Square Enix minggu lepas.

Posting LinkedIn Tokoro-san yang mengerjakan pembangunan game AAA bagi PS5 tidaklah menghairankan. Yang menjadi persoalan adalah – apakah game itu?

Adakah ianya game Final Fantasy VII Remake yang sudah lama dibangunkan tanpa khabar pelancaran semasa hayat PS4? Dengan pembangunan dan tumpuan diberikan kepada Kingdom Hearts 3 – pasukan pembangunan game FFVII Remake mungkin ditarik membantu menyegerakan KH3.

Bukan Square Enix sahaja yang sedang membangunkan game bagi PS5. Bethesda telah mengumumkan Elder Scrolls VI di E3 lepas – melihatkan kepada proses pembangunan mereka, game tersebut juga dijangka akan dilancarkan bagi platform PlayStation 5.


Secretlab Umumkan Kerjasama Dengan Newbee Gaming – Giveaway Gaming Chair Pun Ada!

Gaming chair Secretlab sedap sangat sampai Newbee termimpi-mimpi!

Syarikat pengeluar gaming chair Secretlab telah mengumumkan kerjasama gaming chair rasmi mereka bersama organisasi esports dari China – Newbee Gaming!

Pada masa yang sama, Secretlab juga telah mengumumkan gaming chair custom Newbee Gaming Omega 2018 bagi meraikan kerjasama tersebut.
“Kali pertama kitorang duduk di atas gaming chair Secretlab adalah di PGL Bucharest major. Gaming chair diorang adalah yang paling selesa pernah kitorang nikmati, dan kitorang terus nak bekerjasama dengan diorang. Dengan gaming chair Secretlab, kitorang dapat berlatih dan duduk depan komputer sepanjang hari,” kata Hu “Kaka” Liangzhi, kapten DotA 2 Newbee Gaming.
Sekarang, Secretlab sedang mengadakan pertandingan giveaway gaming chair custom Newbee Gaming Omega 2018. Cuba aje nasib, mana tahu, nanti dapat “takhta” hebat sama seperti Newbee Gaming.


Sword Art Online: The Beginning: VR MMO Bakal Menjadi Realiti!

Adakah anda bersedia untuk terperangkap dalam dunia Swort Art Online (SAO) selama-lama-lamanya secara Virtual Reality!?

Sebuah video Youtube baru sahaja dilancarkan oleh IBM Japan dibawah username SWORD ART ONLINE THE BEGINNING PROJECT yang menunjukkan game Sword Art Online yang bakal di-virtual-reality-kan dengan bantuan IBM!
Reiki Kawahari, pencipta dunia Sword Art Online, menyatakan bahawa game ini mempunyai pengalaman gaming yang lain dari yang lain!

Projek VR ini yang menggunakan next-generation computing system yang dinamakan “Cognitive System” yang diciptakan oleh IBM yang akan menitikberatkan pilihan pemain. Satu lagi sistem adalah dipanggil “SoftLayer”, sistem cloud berprestasi tinggi dari IBM yang akan menghasilkan suasana dunia yang sebenar.
JomBaca: Playstation VR: Lebih 50 Games Confirmed, Jom Tengok Semua Video Trailer!
Kepada yang tidak tahu, premis SAO adalah berkisar sebuah game Virtual Reality Massively Multiplayer Online Role-Playing Game (VRMMORPG) yang bernama Sword Art Online pada tahun 2022. Di dalam cerita ini, para pemain tidak dapat logout dari game ini dan mereka terperangkap selama-lamanya di dalam dunia VRMMORPG ini!

Jika para pemain mahu berjaya keluar, mereka perlu menghabiskan kesemua 100 tingkat dungeon dalam dunia SAO. Kalau para pemain mati di dalam game, mereka turut akan mati di dunia sebenar!
SAO asalnya dikeluarkan dalam bentuk light novel dan kemudian diadaptasikan menjadi sebuah anime dan video games yang telah pun di-release pada console PS4 dan handheld PS Vita. Namun, selama ini kedua-dua games ini bukanlah di dalam bentuk Virtual Reality kerana teknologi ini belum lagi sampai.

Dengan kemunculannya pengumuman dari team SAO: The Beginning ini dengan bantuan sponsor dari IBM, sudah tentulah kami tak sabar untuk betul-betul hidup dalam dunia SAO! Cuma, mungkin tak login pada hari pertama kot. Mana tau, ada developer jahat cuba tutup option logout. Hehe.

Sehingga kini, masih tidak diumumkan game VR MMO ini nanti akan dikeluarkan di platform PC, PS4 ataupun Xbox One. Untuk maklumat lanjut, anda boleh klik di SINI! LINK START!


Trailer Baru Battlefield V Bersempena Gamescom Akan Dikeluarkan Pada Malam Ini, Saksikan Video Acah Ini Dulu

Bersiap sedia askar!

Sejak pertama kali diumumkan secara rasmi, kita telah disajikan dengan 3 video trailer — iaitu trailer gameplay, trailer multiplayer, dan trailer War Stories. Selain itu, kita juga telah menonton gameplay sebenar yang dimuatnaik oleh para Youtuber.
Terbaru, EA dan DICE telah mendedahkan yang pada 9 malam ini (waktu Malaysia), mereka akan mengeluarkan satu trailer baru yang digelar ‘Devastation of Rotterdam’ bersempena dengan acara Gamescom 2018 yang akan diadakan di Cologne, Jerman.
Mereka turut mengeluarkan terlebih dahulu video acah yang pastinya membuatkan kita makin tak sabar untuk melihat trailer penuhnya.
Jom layan video acah ini:

Devastation is coming.#Battlefield V, August 16th6am Los Angeles9am New York2pm London pic.twitter.com/9viKuAzgLB
— Battlefield (@Battlefield) August 15, 2018
Battlefield V akan dilancarkan di PC, PS4 dan Xbox One pada 19 Oktober ini.


2 Game Uncharted Akan Dilancarkan Ke PC Pada 19 Oktober Ini

@jomgamingmy 2 game Uncharted akan dilancarkan ke PC pada 19 Oktober ini #uncharted #gaming #gamingontiktok #jomgaming #pcgaming #fyp  ♬ original sound – jomgamingmy – jomgamingmy


Koleksi Game Segera PlayStation Plus Disember 2016

Pejam celik pejam celik, kita sudahpun sampai ke bulan terakhir bagi tahun 2016. Apa pula game segera yang bakal ditampilkan dalam langganan PlayStation Plus bulan ini?

Sony menampilkan koleksi game segera yang tidak kurang hebatnya bagi anda mainkan semasa cuti akhir tahun ini. Jom lihat apakah game-game yang ada untuk langganan PlayStation Plus bagi akaun Asia (R3):

Magicka 2: Base Edition (PS4)
√Letter-Root Letter- (PS4)
BadLand: Game of the Year Edition (PS4, PS4, PS Vita)
Tiny Troopers Joint Ops (PS4, PS4, PS Vita)
Hyper Void (PS4, PS4)

https://www.youtube.com/watch?v=jfVqamRr4_Y
https://www.youtube.com/watch?v=_hY5jBUNipA

Berikut pula adalah Theme yang boleh anda dapatkan juga secara percuma:

PaRappa The Rapper™ 20th Anniversary Theme
Ajin 2 Theme

Senarai game ini boleh anda dapatkan dari 8 Disember 2016 hingga 5 Januari 2017.
Sumber: PlayStation Blog Asia


“Kami Tidak Tamak” – Komen Ubisoft Tentang Loot Box Dalam Rainbow Six Siege

“Ia hanya kosmetik”.

Pada 6 Mac nanti, bersama-sama dengan pelancaran Operation Outbreak dan Operation Chimera, Ubisoft akan memperkenalkan sistem loot box dalam Rainbow Six Siege.
Loot box yang akan dibawakan ke dalam game ini hanyalah dalam masa terhad, eksklusif untuk Operation Outbreak – bermakna akan berakhir para 3 April nanti.
Walaupun hanya menampilkan barangan kosmetik, sistem loot box ini turut mendapat kecaman daripada sesetengah pemain. Pengarah jenama untuk game ini, Alexandre Remy telah tampil ke hadapan, memberikan komen terhadap kecaman ini.
“Saya merasakan loot box itu adalah seperti kedai cenderahati selepas menaiki roller coaster,” kata Remy kepada MCV. “Saya rasa sangat empati kepada pemain yang kurang gembira dengan perkara ini, tapi pada masa sama, saya tidak fikir yang ia menipu sesiapa, saya tidak rasa kami bersikap tamak.”

Beliau menyatakan lagi yang prinsip Ubisoft terhadap loot box adalah ia tidak akan mempengaruhi apa-apa kepada gameplay – yang mana barangan yang didapati hanyalah bertindak sebagai kosmetik.

Loot box dalam Rainbow Six Siege mungkin adalah sesuatu yang baru, namun membeli barangan kosmetik dengan menggunakan wang sebenar adalah sesuatu yang telah ada dalam game ini sejak sekian lama.


Trailer Baru Lost Sphear Mendedahkan Lebih Tentang Dunia Watak Utama, Kanata

Tanpa memori, kita tentu akan sesat.

Lost Sphear merupakan game JRPG terbaru dibangunkan oleh Tokyo RPG Factory, studio yang terkenal dengan I Am Setsuna dan diterbitkan oleh Square Enix.
Melalui trailer terbaru ini, Lost Sphear sedikit sebanyak menunjukkan keadaan dunia kelihatan pudar di sekeliling watak utama game ini bernama Kanata.
Kanata, seorang yang handal menggunakan pedang dan juga memiliki kebolehan untuk mengembalikan memori.
Dalam trailer di bawah, Kanata dan rakan-rakan harus bertungkus lumus untuk menyelamatkan memori akan dunia daripada terus hilang dilupakan.

Lost Sphear dijangka akan keluar pada 23 Januari 2018 untuk PS4, PC dan Nintendo Switch.


Bila Abah Review PS+: Koleksi Game Segera Jun 2016!

Bulan Jun sudahpun tiba, dan agak menarik untuk menyaksikan apa yang telah disediakan oleh PlayStation Plus untuk game percuma bulan ini.
Jom kita tengok apakah game-game percuma yang ada untuk bulan Jun ini:
NBA 2K16 (PS4)

Peminat sukan bola keranjang? Ini mungkin merupakan game kegemaran korang. Pilih mana-mana pasukan yang korang suka – LA Lakers, Miami Heats ataupun Cleveland Cavaliers. Bermain menggunakan pemain idola korang Kobe Bryant, LeBron James ataupun Carmelo Anthony! Tunjukkan skill korang, melontar three-pointer, menggelecek dan yang paling penting apabila main NBA kenalah Slam Dunk!
Tropico 5 (PS4)

Bercita-cita membina dan mentadbir sesebuah negara? Tropico 5 mungkin jawapannya. Bina apa sahaja, kemudahan, kawasan perumahan, kilang-kilang dan lihat macam mana korang menguruskan sesebuah negara bukan sahaja dari segi infrastruktur, tetapi juga dari segi ekonomi dan juga bagaimana korang menghadapi ancaman bencana alam dan berbagai-bagai lagi.
God Of War: Ghost Of Sparta (PS Vita)

Siapa tidak kenal Kratos, Spartan yang kejam dan tidak takut dengan sesiapa pun. Mengembara bersama Kratos mendalami dunia misteri Greek. Hapuskan semua musuh yang menghalang, dan menyelamatkan abang beliau yang telah dipenjarakan.
Loco Roco Midnight Carnival (PS Vita)

Sebuah game yang agak pelik, misi korang adalah melompat dan melompat untuk menuju ke destinasi dan juga mengelak halangan. Lakukan gerakan ‘Boing’ untuk mendapatkan markah. Setiap gerakan ‘Boing’ akan mencatat markah dan perlu dilakukan berulang kali di mana sahaja untuk mendapatkan markah yang maksima.
Echochrome (PS3)

Game ini bukanlah seperti game-game yang lain. Tidak memerlukan korang menembak, melompat melepasi halangan, ataupun memerlukan korang menjelajah keserata peta untuk mengumpul barang. Echochrome ini hanya memerlukan 1 benda sahaja iaitu otak korang. Game yang penuh dengan puzzle ini mungkin memerlukan korang berfikir di luar kotak bagi menyelesaikan setiap misi yang diberi.
Siren: Blood Curse (PS3)

Game dari developer Project Siren ini bergenrekan survival horror. Berkisarkan sekumpulan krew TV dari Amerika yang ke Japan untuk melawat sebuah tempat iaitu Kampung Hakuda yang berada di kawasan pergunungan. Telah terjadi sebuah peristiwa seram apabila mereka menyaksikan sebuah ritual pelik berlaku pada waktu malam. Seram ke tak game ini? Korang kenalah cuba!
So, amacam guys? Teruja tak? Hmm sabarlah, tunggu Abah review game-game ini nanti.
ADIOS!!


Sony Umum 70 Juta Pengguna Aktif Di PlayStation Network Dan 26.4 Juta Pelanggan PS Plus Di Seluruh Dunia

Boleh tahan ramai juga orang menikmati PlayStation! Terdapat banyak lagi berita didedahkan semasa mesyuarat strategi korporat Sony baru-baru ini.

Selepas pelbagai hal dibincangkan mengenai perniagaan syarikat mereka, Sony mahu memfokuskan lebih kepada pengguna PlayStation kerana sebanyak 70 juta pengguna aktif di PlayStation Network bagi PS4, PS3 dan PlayStation Vita. Sony merancang untuk tingkatkan interaktiviti dan membuatkan pengguna lebih seronok menggunakan produk PlayStation pada setiap bulan.

Semasa mesyuarat strategi korporat Sony, mereka membincangkan lebih tentang aspek bisnes PlayStation. Ini adalah fakta yang didapati, menurut GameSpot, semasa mesyuarat berkenaan aspek gaming:

Pengguna PS4 menghabiskan masa sebanyak 600 juta jam di PS4 pada setiap minggu.
Sony juga mahu lebih pelbagaikan kandungan untuk menarik perhatian pengguna PlayStation dan lebih ramai melanggan PlayStation Plus.
Pada tahun akhir fiskal Sony, PS Plus kini ada 26.4 juta pelanggan berbayar.

Tidak lupa juga, Sony meletakkan ramalan baru bahawa sebanyak 80 juta unit konsol PS4 akan dijual pada tahun ini. Sebelum ini, Sony berjaya menjual konsol PS4 sebanyak 53 juta di seluruh dunia. Sony juga ingin mempertingkatkan lagi pelbagai servis untuk PlayStation VR selepas PS VR membuahkan hasil lumayan kepada Sony setelah dilancarkan sejak pada tahun lepas.
Anda boleh teliti slaid disediakan untuk Sony’s Corporate Strategy Meeting untuk tahun 2017 di sini.


Gamescom 2017: Saksikan Trailer Pelancaran Life is Strange: Before The Storm Terbaru!

Hanya tinggal seminggu lagi, bersediakah anda mengharungi kisah hidup Chloe di Arcadia Bay?

Sekilas pandangan daripada trailer ini menyaksikan kisah seorang remaja, Chloe Price berasa keseorangan dalam menghadapi cabaran emosi dan drama keluarga di Arcadia Bay.
Semuanya berubah apabila Chloe bertemu dengan Rachel Amber yang tidak disangka-sangka bersekolah bersama dengannya dan seperti Chloe, Rachel juga mempunyai kisah serta cabarannya tersendiri.
Sama ada Chloe dan Rachel dapat menyelesaikan cabaran dihadapi oleh mereka berdua atau menjauhkan diri antara satu sama lain, semuanya terpulang kepada anda.
Life is Strange: Before The Storm merupakan prekuel untuk Life is Strange iaitu tiga tahun sebelum kejadian dalam game pertama di Arcadia Bay.
Bagi yang teringin untuk main game ini tanpa main Life is Strange, boleh sahaja tapi anda boleh mengenali lebih sedikit tentang latar belakang Chloe Price dan Rachel Amber dalam Life is Strange.
Life is Strange: Before The Storm akan tiba dengan episod pertama berjudul “Awake” pada 31 Ogos untuk PC, Xbox One dan PS4.
JomBaca: Saksikan Trailer Terbaru Life is Strange: Before The Storm Deluxe Edition – Mainkan Max Buat Kali Terakhir!


Mencari Game RPG Mobile Yang Santai Dan Comel? Pra-Daftar Guardian Tales Sekarang

Guardian Tales merupakan sebuah game mobile bergenre action-adventure RPG yang boleh dikatakan sesuai untuk korang yang ingin bermain secara santai di telefon pintar masing-masing.

Melalui rekaan grafik yang pixelated, ia pastinya akan membawa korang mengingat kembali kepada game-game retro yang pernah dimainkan sewaktu kecil dahulu. Menampilkan pelbagai puzzle yang menarik, Guardian Tales juga menyajikan lebih daripada 50 karakter yang comel.
Kisah yang akan dibawakan ke dalam game ini ialah pemain akan bermain sebagai seorang Knight yang akan perlu melindungi Little Princess daripada cengkaman Invaders serta menyatukan beberapa hero daripada pelbagai dunia. Setiap dunia itu mempunyai persekitaran dan puzzle yang berlainan.
Kakao Games dan Kong Studios telah mengumumkan bahawa pra-pendaftaran untuk Guardian Tales telahpun bermula sekarang. Buat masa ini, korang sudah boleh mula pra-daftar di Google Play Store.
Apabila ia dilancarkan sepenuhnya kelak, korang akan boleh mainkannya di kedua-dua Android dan iOS.


Waktu Pelancaran Stray Ditunda – Game Pemain Jadi Kucing Dalam Bandar Futuristik Cyberpunk

Antara game indie yang kami tidak sabar menantikannya pada tahun ini adalah Stray — iaitu sebuah game pengembaraan yang menjadikan pemain seekor kucing berjalan-jalan di sebuah bandar bertemakan futuristik-cyberpunk.
Ketika pertama kali diumumkan pada Julai 2021, Stray dijadualkan akan dilancarkan pada awal tahun 2022. Namun, melalui satu tweet di akaun rasmi PlayStation, waktu pelancarannya telah dianjakkan sedikit ke belakang.
Stray kini dijadualkan akan dilancarkan pada musim panas 2022 (sekitar Jun hingga September). Tidaklah terlalu jauh penundaannya, maka janganlah terlalu sedih.

🐈 Stray🎤 We Are OFK🐑 Cult of the LambThese are just three of the can't-miss indies coming soon to PlayStation. Discover more at https://t.co/u40zhqkUoy pic.twitter.com/fkYbz7MoRl— PlayStation (@PlayStation) April 28, 2022

Stray merupakan sebuah game indie di mana pemain mengawal seekor kucing jalanan yang tersesat ke dalam sebuah bandar futuristik yang terbiar. Persekitaran bandar ini kelihatan cukup sunyi kerana tiada lagi kehadiran manusia, sebaliknya hanya robot yang seperti tidak berfungsi dengan sebaiknya.
Misi utama game ini adalah untuk kucing jalanan ini kembali bersatu dengan keluarganya seperti sebelum ia tersesat ke dalam bandar usang itu. Awalnya, kucing ini akan melompat ke sana ke sini di jalan-jalan yang sempit, memanjat tempat-tempat tinggi, menggunakan objek-objek di sekeliling untuk menyelamatkan diri (seperti puzzle) — sama seperti si comel yang sering kita nampak di jalanan.
Sampai satu tahap, kucing ini akan bertemu dengan satu dron, yang akhirnya akan menjadi peneman dan pembantu kepada kucing ini meneruskan perjalanan — bertembung pula dengan haiwan berbahaya aneh serta robot-robot yang baik dan jahat. Melalui dron penemannya itu, kucing ini mampu berkomunikasi dengan robot-robot lain.

Stray akan dilancarkan untuk PC (Steam), PS4 dan PS5.


Twitter Rasmi Battlefield Mengacah Acara Pendedahan Pada Bulan Jun

EA dan DICE nampaknya memang suka ‘menyeksa’ para peminat Battlefield.
Selepas terus membisu pada minggu lalu, yang mana ramai menjangkakan DICE akan mengumumkan sesuatu tentang Battlefield, kita nampaknya tidak akan mendapat apa-apa info rasmi tentang game shooter itu sehingga bulan hadapan.
Akaun Twitter rasmi Battlefield telah mengacah sesuatu dalam masa terdekat (soon) pada Jun ini. Walaupun tidak menyatakan apa-apa secara jelas, tentunya ini merupakan acara pendedahan untuk Battlefield seterusnya yang dinantikan ramai.

Words that rhyme with Soon:JuneBoom— Battlefield (@Battlefield) May 10, 2021

Sebelum ini, dua keping screenshot dari trailer pertama Battlefield itu telah tertiris — memaparkan pandangan udara sebuah lokasi pulau terpencil serta memaparkan di dalam helikopter dari pandagan seorang pemain yang sedang mengawalnya.
Battlefield baharu akan dilancarkan hujung tahun ini.


KINGDOM HEARTS Melody of Memory” Free Demo Announcement

TOKYO (Oct. 15, 2020) – Today, Square Enix Co., Ltd. and Disney announced the launch of a demo  for the upcoming rhythm action game, KINGDOM HEARTS Melody of Memory, an all-new riff on the  wildly popular KINGDOM HEARTS series that has sold more than 33 million units worldwide. The demo,  which challenges players to battle through six tracks alongside Sora, Donald and Goofy, gives players  a taste of what’s to come when KINGDOM HEARTS Melody of Memory releases on November 13. The  demo can be downloaded from PlayStation®Store and Microsoft Store.
In the full version of KINGDOM HEARTS Melody of Memory, players will battle to the rhythm of the  game’s soundtrack on their own or with friends as they collect and master over 140 songs from the  Kingdom Hearts series, including favorites like “Destiny Islands,” “Hand in Hand,” “Working Together” and more from the game’s legendary composer Yoko Shimomura. Players will experience the magic of  musical exploration by traversing through beautiful worlds and embarking on rhythm-fueled battles to  defeat tough bosses as they strive to achieve top ranks.
Players of the Nintendo Switch™ version can also enjoy a Free-for-All battle mode with up to seven  other players via local play. Through three different play styles, gamers of all ages can choose their  level of challenge depending on whether they want to enjoy the songs and adventure without  complicated controls or showcase their skills with complex combos to put on the ultimate performance.  This celebration of music and adventure marks the KINGDOM HEARTS series’ first appearance on the  Nintendo Switch.
KINGDOM HEARTS Melody of Memory will launch for the Nintendo Switch™ system, the  PlayStation®4 computer entertainment system and Xbox One family of devices, including Xbox One X, on November 13, 2020 in the South East Asia region, matching with North and South America region. Those who purchase for the PlayStation®4 system from the PlayStation®Store for a limited time by  December 31st, 2020 will also receive the KINGDOM HEARTS Melody of Memory theme.


Two Point Hospital Akan Dilancarkan Ke PS4, Xbox One & Switch Pada Tahun Ini

Two Point Hospital merupakan ‘spiritual successor’ kepada Theme Hospital. Ia telah dilancarkan untuk platform PC pada Ogos 2018.
Kini, Sega telah mengumumkan bahawa game ini akan ke platform konsol pada akhir tahun ini. Two Point Hospital akan dilancarkan ke PS4, Xbox One dan Switch pada satu tarikh yang masih belum diumumkan.
Versi konsol ini akan dilancarkan bersama-sama dengan kesemua kandungan tambahan selepas pelancaran yang telah dibawakan ke PC sebelum ini — seperti keupayaan untuk copu/paste rekaan bilik, alat rekaan dalaman dan pengubahsuaian karakter. Ia turut memasukkan sekali expansion Bigfoot.

Two Point Hospital merupakan sebuah game bergenre simulasi untuk menguruskan sebuah hospital. Pemain dikehendaki untuk menjaga kebajikan pesakit serta menghadapi pelbagai situasi-situasi aneh. Game bertambah lucu apabila apa yang dirancang tidak menjadi seperti yang sepatutnya.
Korang boleh saksikan trailer untuk versi konsol di bawah:


HotShotz 2017: Pusingan Kelayakan Pertama Akan Diadakan Di Universiti Malaya Pada 29 April Ini

Sebelum ini, kami telah melaporkan tentang HotShotz 2017, sebuah festival bertemakan video game secara besar-besaran yang akan dianjurkan pada 21 hingga 23 Julai 2017.
Acara yang paling menjadi tumpuan pastinya adalah pertandingan esports yang akan diadakan. 7 game esports akan dibawa untuk dipertandingkan di HotShotz 2017, iaitu Counter Strike: Global Offensive, Street Fighter V, Call of Duty: Infinite Warfare, Overwatch, PES 2017, Dota 2, dan Tekken 7 (apabila dilancarkan pada bulan Julai nanti).
Terbaru, pihak penganjur telah mengumumkan bahawa pusingan kelayakan pertama akan diadakan di Universti Malaya, yang mana setiap Top 3 daripada 6 game yang dipertandingkan akan layak ke peringkat Grand Finale yang akan diadakan pada bulan Julai itu.

3 game yang menggunakan platform PC akan dimulakan secara online terlebih dulu pada 23 April 2017, iaitu Counter Strike: Global Offensive, Overwatch dan Dota 2. Manakala, 3 game lain yang akan dimainkan di platform PS4, iaitu Street Fighter V, Call of Duty: Infinite Warfare dan PES 2017, akan terus bermula pada 29 April 2017 secara offline – berlokasi di Universiti Malaya.
Jumlah hadiah kemenangan terkumpul yang ditawarkan untuk pusingan kelayakan sahaja adalah bernilai RM6,000. Semestinya, Grand Finale yang akan berlangsung pada bulan Julai kelak menawarkan hadiah kemenangan terkumpul yang jauh lebih lumayan, iaitu RM60,000!
Pusingan kelayakan di Universiti Malaya ini adalah salah satu daripada beberapa pusingan kelayakan yang akan diadakan. Ia bakal diadakan di beberapa universiti-universiti tempatan lain, dan maklumat lanjut mengenainya akan diberitahu kelak.
Jadi apa yang anda tunggu lagi? Teruskan mendaftar di sini. Dapatkan maklumat lanjut juga di laman web rasmi HotShotz 2017.

Acara ini akan disokong oleh KDU University College sebagai venue acara utama, Astro sebagai rakan media, Sony Interactive Entertainment Hong Kong Limited Singapore Branch (SIES) sebagai penaja dan Malaysian Digital Economy Corporation (MDEC) sebagai penaja bersama.
Aktiviti lain yang turut menjadi tarikan adalah Game Publishers Showcase, Indie Games Showcase, pertandingan Cosplay, dan PC Modding.


Ada Cameo Stan Lee Dalam Dalam Marvel’s Spider-Man Di PS4!

Semasa game eksklusif akan datang Sony, Marvel’s Spider-Man sedang hangat diperkatakan kini, ramai yang tertanya-tanya — adakah Stan Lee akan ditampilkan sebagai cameo dalamnya nanti?
Bergembiralah kepada semua yang inginkannya kerana Stan Lee memang ada ditampilkan sebagai cameo dalam game yang dibangunkan oleh Insomniac Games ini!
Stan Lee dalam Marvel’s Spider-Man di PS4.
Spoiler kecil di bawah!
Seperti cameo-nya yang selalu ditampilkan dalam filem-filem Marvel, Stan Lee hanya muncul dalam beberapa saat sahaja, yang mana pemain boleh terlepas pandang jika tidak memandangkan ke arah skrin semasa beliau muncul.
Stan Lee pada kali ini muncul sebagai tuan kedai makan. Peter Parker dan Mary Jane bertemu di kedai makan tersebut, dan kemudian Peter Parker terpaksa bergerak dari situ kerana ternampak kereta polis sedang bergegas. Semestinya Peter perlu melakukan tugas sebagai Spider-Man dan meninggalkan Mary Jane di kedai tersebut.
Seterusnya, Stan Lee pun muncul dan menegur Mary Jane.
Babak ini berlaku boleh dikatakan pada jalan cerita yang agak awal.

Kami kini sedang bermain Marvel’s Spider-Man dan review Boleh Beli or Boleh Blah!? akan kami keluarkan dalam masa terdekat! Nantikan!
Marvel’s Spider-Man akan dilancarkan secara eksklusif di PS4 pada 7 September.


Battlefield 1: Kemaskini Bulanan, Platoon Diperkenalkan Dan Lebih Gambar Didedahkan Untuk DLC Akan Datang

Dalam post terbaru yang dikeluarkan di laman web rasmi Battlefield, DICE telah mendedahkan beberapa perancangan yang akan dibawakan ke dalam Battlefield 1 kelak.

Kemaskini Bulanan
Mereka mendedahkan bahawa selepas ini, Battlefield 1 akan dikemaskini secara bulanan. Sebelum ini, yang mengikut tradisi siri-siri Battlefield yang lain, DICE menggunakan musim 4 kali setahun dalam mengemaskini game-game mereka.
Kini, mereka akan membawakan kemaskini pada setiap bulan. Bermakna, kandungan-kandungan dan penambahbaikan yang dirancang akan disajikan kepada para pemain dengan lebih pantas.
Platoon
Platoon, atau sistem clan adalah satu fungsi yang para pemain mahukan sejak hari pertama ia dilancarkan. Dalam kemaskini akan datang, Platoon akan diperkenalkan – membuatkan peperangan dalam Battlefield 1 menjadi lebih menarik dan menghiburkan.
Penambahbaikan Dalam Game
DICE menyatakan mereka sering bekerja untuk menjadikan game ini sebaik yang mungkin. Penambahbaikan dalam game akan dibawakan dari semasa ke semasa, terutamanya untuk mode Operations.
JomBaca: Battlefield 1: DLC Single-Player Mungkin Akan Dibawakan, Namun Kini Fokus Kepada Multiplayer, Kata DICE
In The Name Of The Tsar
DLC utama pertama Battlefield 1, They Shall Not Pass yang memfokuskan kepada tentera Perancis telahpun dilancarkan pada bulan lalu. Terbaru, mereka telah mendedahkan 3 concept art baru dari DLC kedua, In The Name Of The Tsar.
Anda boleh saksikannya di bawah, di mana tentera Rusia pula menjadi fokus, dalam suasana peperangan yang dipenuhi dengan cuaca bersalji:

DICE menyatakan bahawa maklumat lanjut kepada kesemua yang telah mereka dedahkan di atas akan diberikan dalam masa terdekat.
JomBaca: Easter Egg Battlefield 1 Bawakan Rumah Terapung Dari Filem Disney, Up – Ini Cara Untuk Lakukannya


Game terbaru ini gabungkan first-person shooter dengan kartun zaman 1930an

View this post on Instagram            A post shared by JomGaming (@jomgaming)


Assassin’s Creed Rebellion Akan Dilancarkan Secara Percuma Ke iOS Dan Android, Boleh Pra-Daftar Sekarang

Ubisoft telah mengumumkan sebuah game spin-off kepada siri game paling berjaya mereka, Assassin’s Creed — khas untuk pemain mobile.

Dinamakan sebagai Assassin’s Creed Rebellion, ia akan dilancarkan ke iOS dan Android pada 21 November ini.
Dibangunkan oleh Behaviour Interactive, game ini menggunakan rekaan karakter comel seperti ochibi dan berlatarbelakangkan era Sepanyol pada kurun ke-15. Antara gamelay yang ada dalam game ini nanti ialah pengurusan kubu serta berlawan dalam bentuk 2D side-scrolling.
Korang boleh saksikan trailer untuk game ini di bawah:

Korang dah boleh mula pra-daftar game ini melalui iOS di sini, dan melalui Android di sini.


Konami Lanjut Kerjasama Bersama Arsenal, Legenda-Legenda The Gunners Akan Dibawakan Dalam PES 2019

Siri game Pro Evolution Soccer (PES) sememangnya kurang membawakan kelab-kelab berlesen. Hanya beberapa kelab sahaja yang Konami bekerjasama untuk sajikan kelab tersebut secara rasmi dalam game-game bola sepak mereka.
Antara kelab yang Konami bekerjasama dalam beberapa tahun ini ialah kelab dari London utara, Arsenal FC. Terbaru, mereka telah mengumumkan yang kerjasama global bersama kelab yang terkenal dengan gelaran The Gunners itu akan dilanjutkan. Berapa lama ia dilanjutkan, walau bagaimanapun, tidak didedahkan.
Bersama-sama dengan lanjutan kerjasama ini, mereka akan membawakan beberapa pemain legenda Arsenal ke dalam PES 2019. Antaranya ialah Robert Pires, Sol Campbell, Gilberto Silva, Freddie Ljunberg dan Emmanuel Petit. Kebiasaannya, pemain-pemain ini akan ditampilkan dalam mode myClub.
Tarikh bila pemain-pemain ini akan dikeluarkan akan diberitahu kemudian.

We're delighted to announce that our global partnership with @Arsenal has been extended. As part of this deal, Legends will be coming to #PES2019 at a later date, including @piresrobert7, @SolManOfficial, @GilbertoSilva, @freddie and Emmanuel Petit. pic.twitter.com/la4di2g46X
— eFootball PES (@officialpes) September 25, 2018
PES 2019 kini boleh dimainkan di PC, PS4 dan Xbox One.


Siasatan ASA Berakhir, Hello Games Didapati Tidak Bersalah Dalam Mempromosikan No Man’s Sky

Anda rasakan promosi No Man’s Sky telah “menipu” anda? Bukan itu kata agensi penyiasatan ini.

Bulan September lalu, Advertising Standards Authority (ASA), sebuah agensi yang mengawal kualiti pengiklanan di United Kingdom telah pun memberi respon bahawa mereka sedang giat melakukan penyiatasan terhadap game keluaran Hello Games, iaitu No Man’s Sky.
Terdapat pelbagai aduan yang diterima dan antara yang menjadi fokus penyiasatan adalah pertarungan besar-besaran di angkasa lepas, struktur bangunan yang boleh ditemui, air yang mengalir dan banyak lagi.
Terbaru, mereka telahpun mengeluarkan hasil siasatan mereka. Mereka dapati bahawa promosi yang telah dilakukan oleh Hello Games sama sekali tidak mengelirukan (misleading). Mereka telah mengeluarkan sebuah laporan yang panjang, dan ini antara maklumat yang penting, yang kami ambil terus daripada laporan tersebut:

“The ad contained several screenshots and two different video trailers for the game, as well as a text description. We understood that, as NMS was procedurally generated, player experiences would vary according to what material was generated in their play-through. The summary description of the game made clear that it was procedurally generated, that the game universe was essentially infinite, and that the core premise was exploration.
“As such, we considered consumers would understand the images and videos to be representative of the type of content they would encounter during gameplay, but would not generally expect to see those specific creatures, landscapes, battles and structures. We therefore considered whether the game and footage provided by Hello Games contained gameplay material of a sufficiently similar type to that depicted in the ad.
“We understood that the user interface design and the aiming system had undergone cosmetic changes since the footage for the videos was recorded. However, we did not consider that these elements would affect a consumer’s decision to purchase the game, as they were superficial and incidental components in relation to the core gameplay mechanics and features. We therefore did not consider the ad was likely to mislead in that regard.
“We understood that the screenshots and videos in the ad had been created using game footage, and acknowledged that in doing this the advertisers would aim to show the product in the best light. Taking into account the above points, we considered that the overall impression of the ad was consistent with gameplay and the footage provided, both in terms of that captured by Hello Games and by third parties, and that it did not exaggerate the expected player experience of the game. We therefore concluded that the ad did not breach the Code.”

Anda boleh baca laporan penuh tersebut di sini.

Selepas beberapa minggu hilang tanpa khabar berita, Hello Games telah membawakan kemaskini yang digelar ‘Foundation Update’ –  menampilkan pelbagai perubahan besar kepada No Man’s Sky.


Josef Fares Janji Beri 1,000 Dolar Kalau Ada Yang Bosan Main It Takes Two

Di Twitter, Josef Fares, pengasas Hazelight Studios telah mengumumkan yang game mereka akan datang, It Takes Two sudahpun siap pembangunannya dan bersedia untuk dilancarkan.

We finally did it! #ItTakesTwo has gone gold👊— Josef Fares (@josef_fares) February 17, 2021

Walau bagaimanapun, ada satu berita yang lebih menarik daripada itu. Ketika bercakap kepada GameInformer, beliau cukup yakin yang para pemain akan terhibur dengan game itu sehingga menjanjikan USD1,000 (sekitar RM4,038) sekiranya ada sesiapa yang bosan ketika bermain It Takes Two.
“Inilah satu perkara yang saya boleh jamin dengan It Takes Two: ia mustahil, dan petiklah kata-kata saya ini, untuk rasa bosan dengan game ini,” ujar Fares. “Kamu boleh paparkan ini dalam tajuk. Saya betul-betul akan beri 1,000 dolar kepada sesiapa yang cakap, ‘Oh, saya bosan dengan game ini sebab ia tidak mengejutkan saya’. Satu ribu dolar! Saya jamin. Saya akan beri kepada semua yang bosan. Tapi mereka perlu jujur tentang perkara itu.”
Secara peribadi, penulis cukup kagum dengan game mereka sebelum ini, iaitu A Way Out. Ia menampilkan sebuah gameplay co-op yang tidak penulis pernah terbayangkan. Dan melihat daripada trailer yang sudah dikeluarkan untuk It Takes Two, penulis menyimpan harapan tinggi yang game akan datang itu akan menyajikan sesuatu kelainan.
JomBaca: A Way Out: Boleh Beli or Boleh Blah!?
It Takes Two akan dilancarkan pada 26 Mac ini untuk PS4, PS5, Xbox One, Xbox Series dan PC.


Final Fantasy XV: Harga Standard Edition, Deluxe Edition & Ultimate Collector’s Edition Bagi Peminat Di Malaysia!

Kami di JomGaming telah menerima info tentang edisi Final Fantasy XV! Berapa harganya!? Penantian 10 tahun bakal berakhir!
Final Fantasy XV bakal menerima 3 buah versi apabila dilancarkan pada 30 September kelak! Berikut adalah harga pasaran untuk peminat-peminat di Malaysia.
Standard Edition (SRP: RM 259.00)

Standard Edition bakal didatangkan bersama:

Sebuah salinan Final Fantasy XV (Artwork untuk standard edition masih belum ditentukan)

Deluxe Edition (SRP: RM 399.00)

Deluxe Edition bakal didatangkan bersama:

Sebuah salinan Final Fantasy XV
Steelbook khas untuk Final Fantasy XV
Filem animasi Kingsglaive dalam format Blu-ray
Pakaian Royal Raiment (In-game content)
Pedang Masamune (In-game content)
Leviathan versi Platinum (In-game content)

Ultimate Collector’s Edition (SRP: RM 1299.00)

Ultimate Collector’s Edition pula bakal didatangkan bersama:

Sebuah salinan Final Fantasy XV
Steelbook khas untuk Final Fantasy XV
Filem animasi Kingsglaive dalam format Blu-ray
Artbook Final Fantasy XV (192 muka surat)
Koleksi siri Final Fantasy XV Brotherhood
Koleksi runut bunyi untuk Final Fantasy XV
Figurin Noctis khas daripada Play Arts Kai
Pakaian Royal Raiment (In-game content)
Pedang Masamune (In-game content)
Leviathan versi Platinum (In-game content)
Travel pack (In-game content)
Camera kit (In-game content)
Angler set (In-game content)

*SRP hanyalah sebagai garis panduan. Deluxe Edition mungkin tidak akan dibawa ke pasaran tempatan. Ultimate Collector’s Edition adalah sangat terhad dan kuantitinya masih belum diketahui buat masa ini.
Terima kasih PLAY Interactive dengan memberikan info awal ini!
Korang dah mula boleh Pre-Order edisi-edisi ini lah geng! Kat mana? Haa kat Gamers Hideout lah! Klik SINI untuk melawat online store diorang!